polyglot-tagger/wikipedia-language-snippets-filtered huggingface dataset:
ಅತಿಯಾಗಿ ವ್ಯಾಪಿಸಿಕೊಂಡಿರುವ ಈ ಭೀಕರ ಸಮಸ್ಯೆ ವಿಶೇಷವಾಗಿ ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಕಂಡುಬರುವುದು ಹೆಚ್ಚು.ಅಭಿವೃದ್ಧಿ ಹೊಂದದ ದೇಶಗಳಲ್ಲಂತೂ ಊರಿನ ಹೊಲಸನ್ನು ಈ ರೀತಿಯಾಗಿ ಬಿಡುಗಡೆ ಮಾಡುವುದು ಸರ್ವೇಸಾಮಾನ್ಯ; ಈ ಬಗೆಯಲ್ಲಿ ತ್ಯಾಜ್ಯ ಬಿಡುಗಡೆ ಮಾಡುವುದನ್ನು ಅಭಿವೃದ್ಧಿ ಪಥದಲ್ಲಿ ಸಾಗುತ್ತಿರುವ ಚೀನಾ,ಭಾರತ ಮತ್ತು ಇರಾನ್‌ಗಳೂ ರೂಢಿಸಿಕೊಂಡಿವೆ.
ಒಂದೆಡೆ ಜನಸಂಖ್ಯಾ ಸ್ಫೋಟ ಇನ್ನೊಂದೆಡೆ ಅಧಿಕ ನೀರಿಗಾಗಿ ಪೈಪೋಟಿ-ಇವೆರಡರ ಮಧ್ಯೆ ಪ್ರಪಂಚದ ಪ್ರಧಾನ ಜಲ ಕುಹರಗಳು ಬತ್ತಿ ಹೋಗುತ್ತಿವೆ. ನೀರನ್ನು ಮಾನವನು ನೇರವಾಗಿ ಬಳಕೆ ಮಾಡುತ್ತಿರುವುದು ಮತ್ತು ಬೇಸಾಯಕ್ಕಾಗಿ ಅಂತರ್ಜಲವನ್ನು ದುಡಿಸಿಕೊಳ್ಳುತ್ತಿರುವುದು ಇದಕ್ಕೆ ಕಾರಣವಾಗಿದೆ. ಜಗತ್ತಿನಾದ್ಯಂತ ಸದ್ಯಕ್ಕೆ ಲಕ್ಷಾಂತರ ಪಂಪುಗಳು ಅಂತರ್ಜಲವನ್ನು ಎತ್ತುವ ಕಾಯಕದಲ್ಲಿ ತೊಡಗಿವೆ.
ಚೀನಾ ಮತ್ತು ಭಾರತದಂಥ ದೇಶಗಳಲ್ಲಿ ತಡೆಯಲಸಾಧ್ಯವಾದ ವೇಗದಲ್ಲಿ ಅಂತರ್ಜಲವನ್ನು ತೆಗೆದು ನೀರಾವರಿ ಉದ್ದೇಶಕ್ಕೆಂದು ಪುರೈಸಲಾಗುತ್ತಿದೆ. ಮೆಕ್ಸಿಕೊ ನಗರ, ಬ್ಯಾಂಕಾಕ್‌, ಮನಿಲಾ, ಬೀಜಿಂಗ್‌, ಮಡ್ರಾಸ್‌ ಮತ್ತು ಶಾಂಘೈ-ಇವುಗಳೆಲ್ಲಾ 10 ರಿಂದ 50 ಮೀಟರ್‌ ಜಲ ಕುಹರ ಬತ್ತುವಿಕೆಯಿಂದ ಬಳಲುತ್ತಿರುವ ಪಟ್ಟಣಗಳು.
ಎರಡು ಬಗೆಯಾಗಿ ಸಿಹಿ ನೀರಿನ ಉಪಯೋಗವನ್ನು ವಿಂಗಡಿಸಲಾಗಿದೆ. ಒಂದು ವ್ಯಯಿಸಬಹುದಾದ್ದು ಮತ್ತೊಂದು ವ್ಯಯಿಸಲಾಗದ್ದು . ಬೇರೊಂದು ಬಳಕೆಗಾಗಿ ಕೂಡಲೇ ದೊರಕದಿರುವ ನೀರು ವ್ಯಯಿಸ ಬಹುದಾದ ವರ್ಗಕ್ಕೆ ಸೇರಿದೆ. ನೀರನ್ನು ಒಂದು ಉತ್ಪನ್ನ ಎಂದು ಬಗೆದರೆ , ಉಪಮೇಲ್ಮೈ ಪದರಿಗೆ ನುಸುಳುವ ಮತ್ತು ಆವಿಯಾಗಿ ಹೋಗುವ ನೀರು ವ್ಯಯಿಸಬಹುದಾದದ್ದು ಎಂಬ ವರ್ಗಕ್ಕೆ ಸೇರುತ್ತದೆ.
ಕೊಳಚೆ ನೀರು ಅಥವಾ ಹೀಗೆ ಕಲುಶಿತಗೊಂಡಿರುವ ನೀರನ್ನು ಶುದ್ಧೀಕರಣ ಪ್ರಕ್ರಿಯೆಗೆ ಒಳಪಡಿಸಿ ಮೇಲ್ಮೈ ನೀರಿಗೆ ಹರಿ ಬಿಟ್ಟು, ಆ ನೀರನ್ನು ಅನ್ಯೋಪಯೋಗ ಮಾಡಿದರೆ ಆಗ ಆ ನೀರು ವ್ಯಯಿಸಲಾಗದ್ದು ಎಂಬ ವರ್ಗಕ್ಕೆ ಸೇರುತ್ತದೆ.
ಊರಿನ ಹೊಲಸು, ಜಿಗುಟು ರಾಡಿ, ಕಸ ಮತ್ತು ವಿಷಯುಕ್ತ ಪದಾರ್ಥಗಳನ್ನೂ ನೀರಿಗೆ ಎಸೆಯಲಾಗುತ್ತದೆ. ಊರಿನ ಹೊಲಸನ್ನು ಸಂಸ್ಕರಿಸಿದರೂ ಸಮಸ್ಯೆ ಮತ್ತೆ ಉದ್ಭವಿಸುತ್ತದೆ. ಸಂಸ್ಕರಣೆಯ ನಂತರ ದೊರೆಯುವ ಹೊಲಸು ಗಟ್ಟಿಗಳು ಅಥವಾ ಪುಡಿ ಪದಾರ್ಥವನ್ನು ಗುಂಡಿಗಳಲ್ಲಿ ತುಂಬಬೇಕು, ಇಲ್ಲವೇ ನೆಲದ ಮೇಲೆ ಹರಡ ಬೇಕು ಅಥವಾ ಸಮುದ್ರಕ್ಕೆ ಎಸೆಯಬೇಕು.
ಊರಿನ ಹೊಲಸಷ್ಟೇ ಅಲ್ಲದೇ ಜಮೀನುಗಳಿಂದ ಕೊಚ್ಚಿ ಹರಿದು ಬರುವ ಮಾಲಿನ್ಯ,ಚಂಡಮಾರುತದಿಂದ ಅಪ್ಪಳಿಸುವ ಭಾರೀ ಮಳೆಯಿಂದ ಹರಿದು ಬರುವ ಮಲಿನ ಪದಾರ್ಥ, ಮತ್ತು ಸರಕಾರ ಹಾಗೂ ಕೈಗಾರಿಕೆಗಳಿಂದ ರಾಸಾಯನಿಕ ತ್ಯಾಜ್ಯದ ಸುರಿತ-ಇವೆಲ್ಲವೂ ಜಲ ಮೂಲಿನ್ಯಕ್ಕೆ ಕಾರಣವಾಗುವ ಪ್ರಮುಖ ಅಂಶಗಳು.
ವರ್ಷ 2000ದಲ್ಲಿ, ವಿಶ್ವ ಜನಸಂಖ್ಯೆ 6.2 ಶತ ಕೋಟಿ ಇತ್ತು. ಈಗಾಗಲೇ ನೀರಿನ ಬಿಕ್ಕಟ್ಟಿಗೆ ಸಿಕ್ಕಿ ನರಳುತ್ತಿರುವ ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ 2050ರ ಹೊತ್ತಿಗೆ ಈಗಿರುವ ಸಂಖ್ಯೆಗೆ 3.5 ಶತ ಕೋಟಿ ಜನ ಸೇರುತ್ತಾರೆ ಎಂದು ಅಂದಾಜು ಮಾಡಿದೆ. ಜೀವನಾಧಾರವೂ, ಅತಿ ಮುಖ್ಯವೂ ಆದ ಜಲ ಮೂಲದ ಸಂರಕ್ಷಣೆ ಹಾಗೂ ಮರುಪೂರಣ ವ್ಯವಸ್ಥೆಯೂ ಜೊತೆಜೊತೆಗೆ ನೆರವೇರದಿದ್ದಲ್ಲಿ ನೀರಿನ ಹಪಾಹಪಿ ಶುರುವಾಗುತ್ತದೆ.
ಚೀನಾ ಮತ್ತು ಭಾರತ ಎಂಬೆರಡು ಜನಸಂಖ್ಯಾ ದೈತ್ಯ ದೇಶಗಳಲ್ಲಿ ಬಡತನ ತಗ್ಗಿಸುವ ಪ್ರಕ್ರಿಯೆ ಭರದಿಂದ ಸಾಗಿದೆ. ಜನಸಂಖ್ಯಾ ಪ್ರವಾಹ ಏರುತ್ತಿದೆ ಎಂದರೆ ನೀರಿನ ಬಳಕೆ ಹೆಚ್ಚುತ್ತಿದೆ ಎಂದೇ ಅರ್ಥ: ಶೌಚೋಪಯೋಗಕ್ಕೆ, ಗಿಡಗಳಿಗೆ, ಕಾರು ತೊಳೆಯಲಿಕ್ಕೆ, ಸ್ನಾನದ ನೀರಿನ ತೊಟ್ಟಿಗೆ ಅಥವಾ ಖಾಸಗಿ ಈಜು ಕೊಳಗಳಿಗೆ ವಾರದ 7 ದಿನ ಮತ್ತು ಮೂಲ ನೈರ್ಮಲ್ಯಕ್ಕೆ, ನಿತ್ಯದ 24 ಘಂಟೆ ಶುದ್ಧ ನೀರು ಬೇಕಾಗಿದೆ.
ಪ್ರವಾಸೋದ್ಯಮ ಮತ್ತು ಮನರಂಜನೆಯಂಥ ಉದ್ದಿಮೆ ಅಥವಾ ಸೇವಾ ಕ್ಷೇತ್ರದ ವಿಸ್ತರಣೆ ಕ್ಷಿಪ್ರ ಗತಿಯಲ್ಲಿ ಸಾಗುತ್ತಲೇ ಇದೆ. ಇಂಥ ವಿಸ್ತರಣೆಗೆ ಯತೇಚ್ಛ ನೀರಿನ ಅವಶ್ಯವಿದೆ; ನೈರ್ಮಲ್ಯ ಪಾಲನೆಗೂ ಬೇಕು,ಪೂರೈಕೆ ಗೂ ಬೇಕು.ಇದು ಜಲ ಮೂಲದ ಮೇಲೆ ಮತ್ತು ನೈಸರ್ಗಿಕ ವ್ಯವಸ್ಥೆಯ ಮೇಲೆ ಗಾಢ ಒತ್ತಡ ಹೇರುತ್ತದೆ.
ಜಲ ಮೂಲಗಳು : ಮಾನವನ ಬಳಕೆಗೆಗಾಗಿ ಬೇಕಿರುವ ನೀರನ್ನು ಒದಗಿಸುವ ಮೂಲವೇ ಜಲಮೂಲ. ಕೃಷಿ, ಉದ್ಯಮ, ಮನೆ, ಮನರಂಜನೆ ಮತ್ತು ಪರಿಸರಾತ್ಮಕ ಚಟುವಟಿಕೆಗಳಿಗಾಗಿ ಬೇಕಿರುವ ಸಾಧನ ಈ ನೀರು. ಮಾನವನ ಈ ಎಲ್ಲ ಚಟುವಟಿಕೆಗಳಿಗೂ ವಾಸ್ತವವಾಗಿ ಸಿಹಿ ನೀರು ಅವಶ್ಯವಾಗಿ ಬೇಕು.
ಲೊವಾಟೋ ಮೆಟಲ್‌ ಸಂಗೀತವನ್ನು, ಅದರಲ್ಲೂ ವಿಶೇಷವಾಗಿ ಬ್ಲ್ಯಾಕ್‌ ಮೆಟಲ್‌ ಮತ್ತು ಮೆಟಲ್‌ಕೊರ್‌‌ ಅನ್ನು ಇಷ್ಟಪಡುವುದಾಗಿ, ಯ ಒಂದು ಸಂದರ್ಶನದಲ್ಲಿ ಹೇಳಿದ್ದಾರೆ. "ಅವರ ನೆಚ್ಚಿನ ನೇರ ಪ್ರದರ್ಶನಗಳೊಂದರಲ್ಲಿ ಸಿಂಫೋನಿಕ್‌ ಬ್ಲ್ಯಾಕ್‌ ಮೆಟಲ್‌ ತಂಡವಾದ ಡಿಮ್ಮು ಬೋರ್ಜಿರ್‌ ಅನ್ನು ಕರೆದಿದ್ದರು. 2009ರ ಜುಲೈ 24ರಂದು, ಲೇಟ್‌ ನೈಟ್ ವಿತ್ ಜಿಮ್ಮಿ ಫಾಲಾನ್‌ ಪ್ರದರ್ಶನದಲ್ಲಿ ಲೊವಾಟೋ ಹೀಗೆ ಹೇಳುತ್ತಾರೆ, ಅವರ ಮೂರು ನೆಚ್ಚಿನ ಸಂಗೀತ ತಂಡಗಳೆಂದರೆ ಅವು ಅಬಿಗೈಲ್ ವಿಲ್ಲಿಯಮ್ಸ್, ಜಾಬ್ ಫಾರ್‌ ಎ ಕೌವ್ ಬಾಯ್, ಮತ್ತು ಮೆಲೆನ್ ಮತ್ತು ಸನ್ಸ್ ಅಫ್ ಡಿಸಾಸ್ಟರ್. ಮಾರ್ಚ್ 2009ರ ಟೀನ್ ವೆಗ್ ಸಂಚಿಕೆಯಲ್ಲಿ, ಲೊವಾಟೋ ಹೀಗೆ ಹೇಳುತ್ತಾರೆ "ನನ್ನ ಮೊದಲ ಭಾವೋದ್ವೇಗವೆಂದರೆ ಅದು ಸಂಗೀತ, ಏಕೆಂದರೆ ಅದು ನನಗೆ ಸ್ವಾಭಾವಿಕವಾಗಿಯೇ ಬರುತ್ತದೆ. ಅಭಿನಯ ಒಂದು ರೀತಿ ಹವ್ಯಾಸವಾಗಿದೆ."/} ಲೊವಾಟೋಳ ಅಪ್ತ ಸ್ನೇಹಿತೆ ಸೆಲೆನಾ ಗೊಮೆಜ್, ಬಾರ್ನೆಯೆ & ಫ್ರೆಂಡ್ಸ್ ಧ್ವನಿಪರೀಕ್ಷೆಯ ಸಂದರ್ಭದಲ್ಲಿ ಲೊವಾಟೋ ಆಕೆಯನ್ನು "ತನ್ನ ಜಾಕೆಟ್‌ ಒಳಗಡೆ ಕುಳಿತುಕೋ ಮತ್ತು ನನ್ನ ಜೊತೆ ಕ್ರೇಯನ್ಸ್‌ನಲ್ಲಿ ಚಿತ್ರಿಸು" ಎಂದು ಹೇಳಿದ ಸಮಯದಿಂದ ಇಬ್ಬರು ಪರಿಚಯವಾದರು. ಲೊವಾಟೋ ಸಹ ಕ್ರೈಸ್ತರು ಮತ್ತು ಅವರು ಪ್ರದರ್ಶನಕ್ಕಿಂತ ಮೊದಲು ತಂಡದ ಜೊತೆ ಪ್ರಾರ್ಥಿಸುತ್ತಾರೆ. ಅವರು "ಫಾರ್ ದಿ ಲವ್ ಅಫ್ ಎ ಡಾಟರ್" ಎಂಬ ಹಾಡನ್ನು ಅವರ ದೂರವಾದ ತಂದೆಯ ಬಗ್ಗೆ ಬರೆದರು.
ಲೊವಾಟೋ ಅವರು ತಮ್ಮ ಆರನೇ ವಯಸ್ಸಿನಲ್ಲಿ ಏಳು ಮತ್ತು ಎಂಟನೇಯ ಋತುಗಳಲ್ಲಿ ಕಾಣಿಸಿಕೊಂಡ ಮಕ್ಕಳ ದೂರದರ್ಶನದ ಸರಣಿಯಾದ ಬಾರ್ನೆ & ಫ್ರೆಂಡ್ಸ್‌ ನಲ್ಲಿ ಎಂಜೆಲಾ ಆಗಿ ಕಾಣಿಸಿಕೊಳ್ಳುವುದರ ಮೂಲಕ ತಮ್ಮ ನಟನೆಯ ವೃತ್ತಿ ಜೀವನವನ್ನು ಪ್ರಾರಂಬಿಸಿದರು. 2006ರಲ್ಲಿ ಲೊವಾಟೋ ಪ್ರಿಸನ್‌ ಬ್ರೆಕ್‌ ನ "ಫಸ್ಟ್‌ ಡೌನ್‌" ಉಪಕಥೆಯಲ್ಲಿ ಡ್ಯಾನಿಯಲ್ಲ್ ಕರ್ಟಿನ್‌‌ ಪಾತ್ರದಲ್ಲಿ ಅತಿಥಿ ನಟಿಯಾಗಿ ಅಭಿನಯಿಸಿದರು. ಅವರು ದೂರದರ್ಶನದ ಹಾಸ್ಯ ಎರಡನೇ ಋತುಮಾನದ ಏಕಪಾತ್ರಾಭಿನಯ ಕಾರ್ಯಕ್ರಮವಾದ ಜಸ್ಟ್ ಜೊರ್ಡಾನ್‌ ‌ನ "ಸ್ಲಿಪ್ಪರಿ ವೆನ್ ವೆಟ್‌" ಕಂತಿನಲ್ಲಿ ನಿಕೊಲ್‌ ಆಗಿ ಕಾಣಿಸಿಕೊಂಡರು. ಜನವರಿ 2007ರಲ್ಲಿ, ಅವರು ಡಿಸ್ನಿ ಚಾನೆಲ್‌ನ ಒರಜಿನಲ್ ಶಾರ್ಟ್ ಸೀರಿಸ್‌ನ, ಯಾಸ್ ದಿ ಬೆಲ್ ರಿಂಗ್ಸ್‌ ನಲ್ಲಿ ಚಾರ್ಲೆಟ್‌ ಆ‍ಯ್‌ಡಮ್ಸ್‌ ಪಾತ್ರವನ್ನು ನಿರ್ವಹಿಸಿದರು, ಅದು ಆಗಸ್ಟ್‌ 26, 2007ರಂದು ಮೊದಲು ಪ್ರದರ್ಶನಗೊಂಡಿತು. "ಶ್ಯಾಡೋ"ವನ್ನು ಒಳಗೊಂಡಂತೆ, ಅವರ ಕೆಲವು ಸ್ವಂತ ಹಾಡುಗಳನ್ನು ಈ ಕಾರ್ಯಕ್ರಮದಲ್ಲಿ ಚಿತ್ರಿಸಲಾಯಿತು. ಪ್ರದರ್ಶನವನ್ನು ತ್ಯಜಿಸಿದ ಕಾರಣ, ಅವರ ಪಾತ್ರಕ್ಕೆ ಲಿಂಡ್ಸೆ ಬ್ಲಾಕ್‌ ಅನ್ನು ಬದಲಾಯಿಸಲಾಯಿತು.
ಡೇಮೆಟ್ರಿಯಾ ಡೆವೊನ್ನ್‌ "ಡೆಮಿ " ಲೊವಾಟೋ ಅಮೇರಿಕಾದ ಒಬ್ಬ ನಟಿ ಮತ್ತು ಗಾಯಕಿ-ಗೀತರಚನಾಗಾರ್ತಿ. ಅವರು ಡಿಸ್ನಿ ಚಾನೆಲ್ ಒರಜಿನಲ್ ಮೂವಿಯ, ಕ್ಯಾಂಪ್ ರಾಕ್‌ ಮತ್ತು ಅದರ ಮುಂದಿನ ಪ್ರಸಾರದಲ್ಲಿನ ಅವರ ಮಿಚೀ ಟೊರೆಸ್‌ ಪಾತ್ರಕ್ಕಾಗಿ ಮತ್ತು ಸೋನಿ ವಿತ್ ಎ ಚಾನ್ಸ್‌ ನಲ್ಲಿನ ಸೋನಿ ಮನ್ರೋ ಪಾತ್ರಗಳಿಗಾಗಿ ಹೆಚ್ಚು ಹೆಸರುವಾಸಿಯಾಗಿದ್ದರು. ನಟನೆಯ ಹೊರತಾಗಿ, ಅವರು ಒಬ್ಬ ಸೋಲೋ ಸಂಗೀತ ಕಲಾವಿದೆ ಮತ್ತು ಅವರ ಮೊದಲ ಕಾಣಿಕೆಯಾದ ಡೊಂಟ್‌ ಫಾರ್‌ಗೆಟ್ ಆಲ್ಬಂ ಅನ್ನು ಸೆಪ್ಟೆಂಬರ್ 23, 2008ರಂದು ಬಿಡುಗಡೆ ಮಾಡಿದರು. ಮೊದಲ ವಾರದಲ್ಲೇ ಈ ಆಲ್ಬಂನ 89,000ಕ್ಕೂ ಹೆಚ್ಚು ಪ್ರತಿಗಳು ಮಾರಟವಾಗುವುದರೊಂದಿಗೆ ಬಿಲ್‌ಬೊರ್ಡ್‌ 200ರಲ್ಲಿ ಇದು #2ನೇ ಸ್ಥಾನಕ್ಕೆ ಪ್ರಥಮ ಪ್ರವೇಶಮಾಡಿತು. ಲೊವಾಟೋ ತನ್ನ ಹಿಯರ್ ವಿ ಗೋ ಎಗೆನ್‌ ಎಂಬ ಎರಡನೆಯ ಆಲ್ಬಂ ಅನ್ನು, 2009ರ ಜುಲೈ 21 ರಂದು ಬಿಡುಗಡೆಗೊಳಿಸಿದರು. ಮೊದಲ ವಾರದಲ್ಲೇ ಈ ಆಲ್ಬಂನ 108,000ಕ್ಕೂ ಹೆಚ್ಚು ಪ್ರತಿಗಳು ಮಾರಾಟವಾಗುವದರೊಂದಿಗೆ, ಬಿಲ್‌ಬೋರ್ಡ್‌ 200ನಲ್ಲಿ #1 ಸ್ಥಾನವನ್ನು ಗಳಿಸಿತು.
ಅವರು ಎನ್‌ಚ್ಯಾಂಟೆಡ್‌ ಚಲನಚಿತ್ರದ ದಟ್ಸ್ ಹೌ ಯು ನೋ ದ ಪ್ರಮುಖ ಹಾಡುಗಳನ್ನು ಹಾಡಿದರು, ಇದು ಮೇ 20, 2008ರಂದು ಡಿಸ್ನಿಮೇನೀಯಾ 6ರಲ್ಲಿ ಬಿಡುಗಡೆಯಾಯಿತು. 2008ರಲ್ಲಿ, ಲೊವಾಟೋ ಡಿಸ್ನಿ ಚಾನೆಲ್ ಚಲನಚಿತ್ರವಾದ, ಕ್ಯಾಂಪ್‌ ರಾಕ್‌ ನಲ್ಲಿ ಅಭಿನಯಿಸಿದರು. ಹಾಡುಗಾರ್ತಿಯಾಗುವ ಭರವಸೆಯನ್ನು ಹೊಂದಿರುವ ಹದಿನಾಲ್ಕು ವರ್ಷ ವಯಸ್ಸಿನ ಮಿಚೀ ಟೊರೇಸ್‌ ಪಾತ್ರದಲ್ಲಿ ಅವರು ಅಭಿನಯಿಸಿದರು. ಈ ಚಲನಚಿತ್ರವು ಜೂನ್‌ 20ರಂದು ಅಮೇರಿಕಾ ಸಂಯುಕ್ತ ಸಂಸ್ಥಾನದ ಡಿಸ್ನಿ ಚಾನೆಲ್‌ನಲ್ಲಿ, 8.9 ಮಿಲಿಯನ್ ವೀಕ್ಷಕರೊಂದಿಗೆ ಪ್ರಸಾರವಾಯಿತು ಹಾಗು ಈ ಚಲನಚಿತ್ರವು ಲೊವಾಟೋರನ್ನು ಹದಿಹರೆಯದವರ ನಡುವೆ ಮನೆಮಾತಾಗಿಸಿತು. ಅವರು ಕ್ಯಾಂಪ್‌ ರಾಕ್‌‌ ಧ್ವನಿವಾಹಿನಿಯಲ್ಲಿ ಚಿತ್ರಿಸಿದ ಜನಪ್ರಿಯ ಯಶಸ್ಸು ಗಳಿಸಿದ ಜೋ ಜಾನ್ಸ್‌ ಗೀತೆಯನ್ನು ಒಳಗೊಂಡಂತೆ ನಾಲ್ಕು ಹಾಡುಗಳಿಗೆ ಧ್ವನಿಯನ್ನು ಒದಗಿಸಿದರು.
ಲೊವಾಟೋ ಅಲ್‌ಬ್ಯಕ್ವೆರಾರ್ಕ್‌‌, ನಲ್ಲಿ ಪ್ಯಾಟ್ರಿಕ್‌ ಮತ್ತು ಡಯಾನಾ ಲೊವಾಟೋ ದಂಪತಿಗಳಿಗೆ ಜನಿಸಿದರು ಮತ್ತು ಡಲ್ಲಾಸ್‌, ಟೆಕ್ಸಾಸ್‌ ನಲ್ಲಿ ಬೆಳೆದರು, .
ಅವರು ಡಲ್ಲಾಸ್‌ನಲ್ಲಿ ಒಬ್ಬ ಹಿರಿಯ ಅಕ್ಕನನ್ನು ಮತ್ತು ಮ್ಯಾಡಿಸನ್ ಡೆ ಲಾ ಗಾರ್ಜಾ ಎಂಬ ಒಬ್ಬ ಕಿರಿಯ ಮಲಸಹೋದರಿಯನ್ನು ಹೊಂದಿದ್ದಾರೆ. ಅವರ ತಾಯಿ ಡಲ್ಲಾಸ್‌ ಕೌವ್‌ಬಾಯಿಗಳ ಚಿರ್‌ಲಿಡರ್ ಮತ್ತು ರಾಷ್ಟ್ರದ ಧ್ವನಿ ಮುದ್ರಣಾ ಕಲಾವಿದೆಯಾಗಿದ್ದರು; ತಂದೆ-ತಾಯಿಯರ ವೈವಾಹಿಕ ಜೀವನ ಮುರಿದ ನಂತರ 1994ರಲ್ಲಿ ಅವರ ತಂದೆ ನ್ಯೂ ಮೆಕ್ಸಿಕೋ‌ಗೆ ಹೋದರು. ಲೊವಾಟೋರವರು ಮೆಕ್ಸಿಕೋ, ಇಟಲಿ ಮತ್ತು ಐರಿಷ್‌ನ ವಂಶದವರು.
ಗಾಗಿ ಜೂನ್ 1ರಿಂದ ಜುಲೈ 31ರ ವರೆಗೆ ಹಲವಾರು ಹೌಸ್‌ ಅಫ್‌ ಬ್ಲೂಸ್‌ ಮತ್ತು ಪಾರ್ಕ್‌ಗಳಲ್ಲಿ ಪ್ರದರ್ಶನ ನೀಡಿದರು. ಪೂರ್ವ ಸಿದ್ಧತಾ ಪ್ರವಾಸ ಜೂನ್‌ನಿಂದ ಆಗಸ್ಟ್‌ವರೆಗೆ ನಡೆದ ಜೋನ್ಸ್ ಬ್ರದರ್ಸ್‌ರ ಬರ್ನಿಂಗ್ ಅಪ್ ಟೂರ್‌ನಲ್ಲಿ ಲೊವಾಟೋ ಆರಂಭದ ನಟನೆಯನ್ನು ನಿರ್ವಹಿಸಿದರು. ಪ್ರವಾಸವು ಸಂಗೀತ ಕಚೇರಿಯ ಚಲನಚಿತ್ರವಾಗಿ ಚತ್ರಿತಗೊಂಡಿತು ಮತ್ತು ಅದು 2009ರ ಫೆಬ್ರವರಿ 27ರಂದು ತೆರೆ ಕಂಡಿತು. ಈ ಚಲನಚಿತ್ರದಲ್ಲಿ ಲೊವಾಟೋರನ್ನು "ದಿಸ್ ಇಸ್ ಮಿ"ಯಲ್ಲಿ ಜೋ ಜೋನ್ಸ್‌ ಜೊತೆ ಪ್ರದರ್ಶನ ನಿಡುತ್ತಿರುವಂತೆ ಚಿತ್ರಿಸಲಾಗಿದೆ.
2009ರ ಜೂನ್ 26ರಂದು, ಲೊವಾಟೋ ಡಿಸ್ನಿ ಚಾನೆಲ್‌ನ ಪ್ರಿನ್ಸೆಸ್ ಪ್ರೊಟೆಕ್ಷನ್ ಪ್ರೋಗ್ರಾಂ ನಲ್ಲಿ ಸೆಲೆನಾ ಗೊಮೆಜ್ ಜೊತೆ ರಾಜಕುಮಾರಿ ರೊಸಾಲಿನ್ಡಾ ಆಗಿ ಅಭಿನಯಿಸಿದರು. ಈ ಚಲನಚಿತ್ರವು, ಒಬ್ಬಳು ಯುವ ರಾಜಕುಮಾರಿ ಪ್ರಿನ್ಸೆಸ್ ಪ್ರೊಟೆಕ್ಷನ್‌ ಪ್ರೋಗ್ರಾಂನಿಂದ ಬಂಧನಕ್ಕೆ ಒಳಗಾಗುತ್ತಾಳೆ ಮತ್ತು ಅವಳನ್ನು ದೂರದ ಲೊಯಿಸಿಯಾ ಹಳ್ಳಿಗೆ ಸಾಗಿಸಲಾಗುತ್ತದೆ, ಅಲ್ಲಿ ಅವಳು ಒಬ್ಬ ಸಾಧಾರಣ ಅಮೇರಿಕಾದ ಹದಿಹರೆಯದವರ ರೀತಿ ವರ್ತಿಸುವುದರ ಒಳ ಮತ್ತು ಹೊರಗನ್ನು ಕಲಿಯಲೇಬೇಕಾದ ಕಥಾವಿಷಯವನ್ನು ಹೊಂದಿತ್ತು.
ಎಲ್ಲೆನ್ ಡಿಜನರೆಸ್‌ ಜೊತೆಗಿನ ಒಂದು ಸಂದರ್ಶನದಲ್ಲಿ, ಏಳನೆ ದರ್ಜೆಯಲ್ಲಿ ಅಂಜಿಕೆಯಿಂದ ಯಾತನೆ ಅನುಭವಿಸುತ್ತಿರುವುದಾಗಿ ಲೊವಾಟೋ ಒಪ್ಪಿಕೊಳ್ಳುತ್ತಾರೆ.
ಲೊವಾಟೋ ಪ್ರಕಾರ ಅಂಜಿಕೆ ತುಂಬಾ ಕೆಟ್ಟದು, ಒಂದು ದಿನ ನಿರಾಶೆ ಮತ್ತು ಬೇಗುದಿಯ ಮನಸ್ಥಿತಿಃಯಲ್ಲಿದ್ದ ಅವರು ಅಮ್ಮನ್ನು ಮನೆ-ಶಾಲೆಯ ಶಿಕ್ಷಣವನ್ನು ಕೊಡಿಸಲು ಕೋರಿದ್ದರು.
ಲೋವಾಟೋ ಪ್ರಸ್ತುತ ಡಿಸ್ನಿ ಚಾನೆಲ್ ಒರಜಿನಲ್ ಸಿರಿಸ್‌‌ನ, 2009ರ ಫೆಬ್ರವರಿ 8ರಂದು ಪ್ರದರ್ಶನಗೊಂಡ ಸೋನಿ ವಿತ್ ಎ ಚಾನ್ಸ್‌ ನಲ್ಲಿ ಪಾತ್ರ ನಿರ್ವಹಿಸುತ್ತಿದ್ದಾರೆ. ಈ ಸರಣಿಯು ಎರಡನೇ ಆವೃತ್ತಿಯನ್ನೂ ಹೊಂದಿರುತ್ತದೆ. ಈ ಕಾರ್ಯಕ್ರಮವು ಲೊವಾಟೋರನ್ನು ನೇರ ಹಾಸ್ಯ ಪ್ರದರ್ಶನವಾದ ಸೋ ರಾಂಡಮ್‌!
2008ರ ಏಪ್ರಿಲ್ 15ರಂದು, ಲೊವಾಟೋ ತನ್ನ ಮುಂಬರುವ ಆಲ್ಬಂ ಪ್ರಚಾರಕ್ಕಾಗಿ ಪ್ರವಾಸ ಕೈಗೊಳ್ಳುವರೆಂದು ಘೋಷಿಸಲಾಯಿತು. ಪ್ರವಾಸವು ಜೂನ್ 21ರಂದು ಹಾರ್ಟ್‌ಫೊರ್ಡ್, ಕನ್ನೆಕ್ಟಿಕಟ್‌ನಲ್ಲಿ ಆರಂಭವಾಯಿತು ಮತ್ತು ಆಗಸ್ಟ್ 24ರಂದು ಮ್ಯಾನ್ಚಿಸ್ಟರ್, ನ್ಯೂ ಹ್ಯಾಂಪ್‌ಶೈರ್‌‍ನಲ್ಲಿ ಮುಕ್ತಾಯವಾಯಿತು.
ಕಿಸ್ ಅವರ ಗೋಷ್ಟಿಯಲ್ಲಿ ವ್ಯಕ್ತವಾಗುತ್ತಿದ ಸಂಭ್ರಮ ಸಡಗರವನ್ನು ಅವರ ಮೊದಲ ಲೈವ್ ಆಲ್ಬಂನಲ್ಲಿ ವ್ಯಕ್ತಪಡಿಸಲು ಇಷ್ಟ ಪಟ್ಟರು . (ಲೈವ್ ಆಲ್ಬಂ: ಇದರಲ್ಲಿ ರಂಗದ ಮೇಲೆ ನೀಡುವ ಪ್ರದರ್ಶನಗಳನ್ನು ಮುದ್ರಿಸ ತಯಾರಿಸಲಾಗುತ್ತದೆ. ಲೈವ್ ಆಲ್ಬಂಗಳಲ್ಲಿ ಒಂದು ಗೋಷ್ಟಿ ಅಥವಾ ಹಲಾವರು ಗೋಷ್ಟಿಗಳ ಮುದ್ರಣ ಒಳಗೊಂಡಿರಬಹುದು). ಸೆಪ್ಟಂಬರ್ 10, 1975 ರಂದು ಬಿಡುಗಡೆಯಾದ ಅಲೈವ್!
ಗೋಲ್ಡ್ ಶ್ರೇಣಿಯನ್ನು ಪಡೆಯಿತು. ಈ ಆಲ್ಬಂನ "ರಾಕ್ ಅಂಡ್ ರೋಲ್ ಆಲ್ ನೈಟ್" ಎನ್ನುವ ಸಿಂಗಲ್ ನ ಲೈವ್ ಆವೃತ್ತಿ ಟಾಪ್ 40 ಸಿಂಗಲ್ ಪಟ್ಟಿಯನ್ನು ಪ್ರವೇಶಿಸಿದ
ಕಿಸ್ ನ ಮೊದಲ ಹಾಡಾಯಿತು. ಈ ಅಲ್ಬಂನಲ್ಲಿದ "ರಾಕ್ ಅಂಡ್ ರೋಲ್ ಆಲ್ ನೈಟ್" ಹಾಡಿಗೆ ಗಿಟಾರ್ ಸೋಲೋವನ್ನು ಬಳಸಲಾಗಿತ್ತು. ಇದು ಈ ಹಾಡಿನ ಸ್ಪಷ್ಟವಾದ ಅಂತಿಮ ರೂಪವೆಂದು ಪರಿಗಣಿಸಲ್ಪಟ್ಟಿದೆ; ಇದು ಸ್ಟೂಡಿಯೋದ ಮೊಲ ಅವೃತ್ತಿಗೆ ಪೂರಕವಾಗಿದೆ. ಬ್ಯಾಂಡ್ ಆಲ್ಬಂಗೆ ಹೊಸದಾಗಿ ಧ್ವನಿಗಳನ್ನು ಸೇರಿಸಿದ್ದು, ಅಭಿಮಾನಿಗಳಗೆ ಮೋಸಮಾಡಲು ಅಲ್ಲ ಬದಲಾಗಿ ಹೆಚ್ಚಿನ ಉತ್ಸಾಹ ಮತ್ತು ನೈಜತೆಯನ್ನು ತುಂಬುವ ಸಲುವಾಗಿ ಮಾಡಲಾಯಿತು ಎಂದು ಇತ್ತೀಚಿನ ವರ್ಷಗಳಲ್ಲಿ ಹೇಳಿಕೊಂಡಿತು.ಅಲೈವ್!
ನ ಯಶಸ್ಸು , ಕಿಸ್ ಹುಡುಕುತ್ತಿದ್ದ ಮೊದಲ ಯಶಸ್ಸನ್ನು ಕೊಟ್ಟಿದಷ್ಟೆ ಅಲ್ಲದೆ ಇನ್ನೇನು ದಿವಾಳಿಯಾಗುತ್ತಿದ್ದ ಕಾಸಾಬ್ಲಾಂಕಾಗೆ ಮರುಜೀವ ನೀಡಿತು. ಈ ಯಶಸ್ಸಿನ ಬೆನ್ನಲ್ಲೆ ಕಿಸ್, ಹಿಂದೆ ಅಲೈಸ್ ಕೂಪರ್ ನೊಂದಿಗೆ ಕೆಲಸ ಮಾಡಿದ್ದ ನಿರ್ಮಾಪಕ, ಬಾಬ್ ಎಲರಿನ್ ರೊಂದಿಗೆ ಕೈಜೋಡಿಸಿತು. ಇದರ ಫಲಶ್ರುತಿಯೆ "ಡೆಸ್ಟ್ರಾಯರ್ " , ಕಿಸ್ ನ ಇಲ್ಲಿಯವರೆಗಿನ ಅತ್ಯಂತ ಸಂಗೀತ ಮಹತ್ವಾಕಾಂಕ್ಷೆಯ ಸ್ಟೂಡಿಯೋ ಆಲ್ಬಂ. ಡೆಸ್ಟ್ರಾಯರ್ , ಅದರ ಸ್ವಲ್ಪ ಜಟಿಲವಾದ ರಚನೆಯಿಂದಾಗಿ , ಕಿಸ್ ನ ಮೊದಲ ಮೂರು ಸ್ಟೂಡಿಯೋ ಆಲ್ಬಂಗಳ ಸಂಗೀತಕ್ಕಿಂತ ವಿಭಿನ್ನವಾಗಿತ್ತು.(ಸ್ಟೂಡಿಯೋ ಆಲ್ಬಂ: ಸ್ಟೂಡಿಯೋದ ನಿಯಂತ್ರಿತ ವಾತವರಣದಲ್ಲಿ ತಯಾರಿಸುವ ಆಲ್ಬಂ) ಈ ಆಲ್ಬಂ ಪ್ರಾರಂಭದಲ್ಲಿ ಚೆನ್ನಾಗಿ ಮಾರಾಟವಾಗಿ ತಂಡದ ಎರಡನೇ ಗೋಲ್ಡ್ ಆಲ್ಬಂ ಆಯಿತು. ಆದರೆ, ಇದು ಬಹಳ ಬೇಗನೆ ಚಾರ್ಟ್ ನಿಂದ ಇಳಿಯತೊಡಗಿತು. "ಬೆತ್" ಎಂಬ ಹಾಡನ್ನು "ಸಿಂಗಲ್" ಆಗಿ ಬಿಡುಗಡೆಯಾದ ನಂತರವಷ್ಟೆ, ಆಲ್ಬಂ ನ ವ್ಯಾಪಾರ ಪುನಃ ಹೆಚ್ಚಾಯಿತು. "ಬೆತ್" ಬ್ಯಾಂಡಿಗೆ #7ರ ಸ್ಥಾನಗಳಿಸಿ ಕೊಟ್ಟಿತು. ಈ ಹಾಡಿನ ಯಶಸ್ಸು ಆಲ್ಬಂ ಮಾರಾಟದ ಮೇಲೆ ಪ್ರಭಾವ ಬೀರಿತು ಅಷ್ಟೇ ಅಲ್ಲದೆ, ಕಿಸ್ ನ ಟಿಕೇಟ್ ಮಾರಾಟವನ್ನು ಕೂಡ ಸುಧಾರಿಸಿತು.
ವಿಕೆಡ್ ಲೇಸ್ಟರ್, ಮಾಡುತ್ತಿದ್ದ ಸಂಗೀತ ಶೈಲಿಗಳ ಹುಚ್ಚಾಪಟ್ಟೆ ಮಿಶ್ರಣದಿಂದಾಗಿ, ಅದು ಯಾವದೇ ರೀತಿಯ ಯಶಸ್ಸು ಗಳಿಸಲಿಲ್ಲ. ಅವರು ತಯಾರಿಸಿದ ಒಂದು ಆಲ್ಬಂ ಅನ್ನು ಎಪಿಕ್ ರೆಕಾರ್ಡ್ಸ್ ಕೈಬಿಟ್ಟಿತು. ಇವರು ಕೆಲವೆ ಕೆಲವು ಪ್ರದರ್ಶನಗಳನ್ನು ಮಾಡಿದರು. ಸಿಮನ್ಸ್ ಮತ್ತು ಸ್ಟಾನ್ಲಿ, ಹೊಸ ಸಂಗೀತ ಶೈಲಿಯ ಅವಶ್ಯಕತೆಯಿದೆ ಎಂದು ಮನಗೊಂಡು, ವಿಕೆಡ್ ಲೇಸ್ಟರ್ ಅನ್ನು 1972ರಲ್ಲಿ ನಿಲ್ಲಿಸಿ, ಹೊಸ ತಂಡ ರಚಿಸ ತೊಡಗಿದರು.
"1972ರ ಕೊನೆಯ ವೇಳೆಗೆ ಸಿಮನ್ಸ್ ಮತ್ತು ಸ್ಟಾನ್ಲಿ, ಪೀಟರ್ ಕ್ರಿಸ್ ಎನ್ನುವವನ ರೋಲಿಂಗ್ ಸ್ಟೋನ್ ನ ಈಸ್ಟ್ ಕೋಸ್ಟ್ ಆವೃತ್ತಿಯ ಜಾಹಿರಾತನ್ನು ನೋಡಿದರು. ಪೀಟರ್ ಕ್ರಿಸ್, ನ್ಯೂಯಾರ್ಕ್ ಕ್ಲಬ್ ಗ ಳಲ್ಲಿ ಪ್ರದರ್ಶನ ಮಾಡುತ್ತಿದ್ದ ನುರಿತ ಡ್ರಮ್ ವಾದಕನಾಗಿದ್ದ , ಹಾಗು ಇದಕ್ಕೂ ಮೊದಲು ಲಿಪ್ಸ್ ಮತ್ತು ಚೆಲ್ಸಿಯ ಎನ್ನುವ ಬ್ಯಾಂಡ್ ಗಳಲ್ಲಿ ಇದ್ದ. ಕ್ರಿಸ್ ಪರೀಕ್ಷೆ ತಗೆದುಕೊಂಡು ಆಯ್ಕೆಯಾಗಿ, ಹೊಸ ರೂಪದ ವಿಕೆಡ್ ಲೇಸ್ಟರ್ ಗೆ ಸೇರಿದ.
ಈ ಮೂವರು ವಿಕೆಡ್ ಲೇಸ್ಟರ್ ನುಡಿಸುತ್ತಿದ್ದ ಶೈಲಿಗಿಂತ ಕಷ್ಟವಾಗಿದ್ದ ಹಾರ್ಡ್ ರಾಕ್ ಶೈಲಿಯ ಕಡೆ ಗಮನ ಕೊಟ್ಟರು. ಅಲೈಸ್ ಕೂಪರ್ ಮತ್ತು ನ್ಯೂಯಾರ್ಕ್ ಡಾಲ್ಸ್ ಗಳು ಮಾಡುತ್ತಿದ್ದ ರಂಗದ ಮೇಲೆ ಮಾಡುತ್ತಿದ ನಾಟಕೀಯ ವರ್ತನೆಗಳಿಂದ ಸ್ಪೂರ್ತಿಗೊಂಡ ಇವರು, ವಿವಿಧ ಮೇಕ್ಅಪ್ ಮತ್ತು ವೇಷಭೂಷಣಗಳನ್ನು ಹಾಕಿಕೊಂಡು ತಮ್ಮ ಇಮೇಜ್ ಬದಲಾಯಿಸುವ ಪ್ರಯೋಗ ಮಾಡತೊಡಗಿದರು. ನವೆಂಬರ್ 1972ರಲ್ಲಿ, ಈ ಮೂವರು ಎಪಿಕ್ ರೆಕಾರ್ಡ್ಸ್ ನ & ನಿರ್ದೇಶಕರಾಗಿದ್ದ ಡಾನ್ ಎಲ್ಲಿಸ್ ರಿಗೆ, ತಮ್ಮ ಪ್ರತಿಭೆ ತೋರಿಸಿ ಧ್ವನಿಮುದ್ರಣ ಮಾಡುವ ಒಪ್ಪಂದವನ್ನು ಮಾಡುವ ಸಲುವಾಗಿ, ಪ್ರದರ್ಶನವೊಂದನ್ನು ಕೊಟ್ಟರು. ಈ ಪ್ರದರ್ಶನವು ಯಶಸ್ವಿಯಾಗಿ ನಡೆಯಿತು, ಆದರೆ ಎಲ್ಲಿಸ್ ಆ ಗುಂಪಿನ ಇಮೇಜ್ ಮತ್ತು ಸಂಗೀತವನ್ನು ದ್ವೇಷಿಸುತ್ತಿದ್ದ. ಇಷ್ಟೇ ಅಲ್ಲದೆ, ಅವನು ಹೊರಹೋಗುವಾಗ ಅವನ ಮೇಲೆ ಕ್ರಿಸ್ ನ ಸಹೋದರ ವಾಕರಿಕೆ ತೋರಿದನು.
ಕಿಸ್ ತಮ್ಮ ಮೊದಲ ಪ್ರದರ್ಶನವನ್ನು ಜನವರಿ 30, 1973ರಂದು, ಕ್ವೀನ್ಸ್ ನಲ್ಲಿದ ಪಾಪ್ಕಾರ್ನ್ ಕ್ಲಬಿನಲ್ಲಿ (ಇದಾದ ಸ್ವಲ್ಪ ದಿನಗಳಲ್ಲೆ ಇದನ್ನು ಕಾವೆಂಟ್ರಿ ಎಂದು ಮರುನಾಮಕರಣ ಮಾಡಲಾಗಿದೆ)ಮೂರು ಪ್ರೇಕ್ಷಕರ ಮುಂದೆ ಕೊಟ್ಟರು.
ಜನವರಿ 30, ಯಿಂದ ಫೆಬ್ರವರಿ 1, ರ ನಡುವೆ ನಡೆದ ಮೊದಲ ಮೂರು ಪ್ರದರ್ಶನಗಳಲ್ಲಿ ಇವರು ಬಹಳ ಕಡಿಮೆ ಮೇಕ್ಅಪ್ ತೊಟ್ಟಿದ್ದರು. ಆದರೆ, ಅಮಿಟವಿಲ್, ಯ ದಿ ಡೈಸಿ ಯಲ್ಲಿ ಮಾರ್ಚಿ 9-10 ರಂದು ನಡೆದ ಪ್ರದರ್ಶನದಲ್ಲಿ ಅವರು ವಿಶೇಷ ಮೇಕ್ಅಪ್ ತೊಟ್ಟರು. ನಂತರ, ಈ ಮೇಕ್ಅಪ್ ಈ ಬ್ಯಾಂಡನ್ನು ಗುರುತಿಸುವ ಜನಪ್ರಿಯ ನಮೂನೆಯಾಯಿತು. ಅದೇ ವರ್ಷ ಮಾರ್ಚಿ 13ರಂದು ಈ ಬ್ಯಾಂಡ್ ಎಡ್ಡಿ ಕ್ರಾಮೆರ್ ಎನ್ನುವ ನಿರ್ಮಾಪಕನೊಂದಿಗೆ ಐದು ಹಾಡುಗಳಿದ್ದ ಒಂದು ಪ್ರದರ್ಶಕ ಧ್ವನಿಸುರಳಿಯನ್ನು ತಯಾರಿಸಿತು. ಇವರು 1973ರ ಬೇಸಿಗೆಯಲ್ಲಿ ನಡೆಸಿದ್ದ ಕೆಲವು ಪ್ರದರ್ಶನಗಳನ್ನು ನೋಡಿದ್ದ ಬಿಲ್ ಅಕೊಯಿನ್ ಎನ್ನುವ ಮಾಜಿ ನಿರ್ದೇಶಕ, ಆಕ್ಟೋಬರ್ ಮಧ್ಯದಲ್ಲಿ ಈ ಬ್ಯಾಂಡಿಗೆ ಮ್ಯಾನೇಜರ್ ಆಗುವುದಾಗಿ ತಿಳಿಸಿದ. ಆಕೊಯಿನ್ ಎರಡು ವಾರದೊಳಗೆ ಒಂದು ರೆಕಾರ್ಡಿಂಗ್ ಒಪ್ಪಂದವನ್ನು ಮಾಡಿಸಿಕೊಡಬೇಕು ಎನ್ನುವ ನಿಬಂಧನೆಯೊಂದಿಗೆ ಕಿಸ್ ಒಪ್ಪಿಕೊಂಡಿತು. ನವೆಂಬರ್ 1, 1973 ರಂದು ಕಿಸ್, ಮಾಜಿ ಟೀನ್ ಪಾಪ್ ಗಾಯಕ ಹಾಗು ಬುದ್ದಾ ರೆಕಾರ್ಡ್ಸ್ ನ ಕಾರ್ಯನಿರ್ವಾಹಕ ಅಧಿಕಾರಿಯಾಗಿದ್ದ ನೀಲ್ ಬೋಗಾರ್ಟ್ ಪ್ರಾರಂಭಿಸಿದ ಹೊಸ ರೆಕಾರ್ಡಿಂಗ್ ಕಂಪನಿ ಎಮೆರಾಲ್ಡ್ ಸಿಟಿ ರೆಕಾರ್ಡ್ಸ್ ನ (ಇದಾದ ಸ್ವಲ್ಪ ದಿನಗಳಲ್ಲೇ ಇದನ್ನು ಕಾಸಾಬ್ಲಾಂಕಾ ರೆಕಾರ್ಡ್ಸ್ ಎಂದು ಮರುನಾಮಕರಣ ಮಾಡಲಾಯಿತು)ಜೊತೆ ತಮ್ಮ ಮೊದಲ ಪ್ರದರ್ಶನ ಕೊಡುವುದಾಗಿ ಕರಾರು ಮಾಡಿಕೊಂಡರು.
ಕಿಸ್ ಸೋಲೋ ಆಲ್ಬಂಗಳು 18 ಸೆಪ್ಟೆಂಬರ್ 1978ರಲ್ಲಿ ಬಿಡುಗಡೆಯಾದವು. ಈ ಆಲ್ಬಂಗಳ ಮಾರಾಟ ಮಾಡಲು ಮಾಡಿದ ಪ್ರಚಾರದ ಭರಾಟೆ ಆಭೂತಪೂರ್ವವಾಗಿತ್ತು. ಕಾಸಾಬ್ಲಾಂಕಾ ಈ ಆಲ್ಬಂಗಳ ಐದು ದಶಲಕ್ಷ ಪ್ರತಿಗಳನ್ನು ತಯಾರಿಸುತ್ತಿರುವುದಾಗಿ ಹೇಳಿತು . ಅವರು ಅದನ್ನು ಮಾರಾಟ ಮಾಡುವ ಸಲುವಾಗಿ ಸುಮಾರು $2.5 ದಶಲಕ್ಷ ಖರ್ಚುಮಾಡಿದರು. ಎಲ್ಲಾ ನಾಲ್ಕು ಸೋಲೋ ಆಲ್ಬಂಗಳು ಬಿಲ್ ಬೋರ್ಡ್ ಆಲ್ಬಂ ಚಾರ್ಟಿನ ಮೊದಲ 50ರ ಪಟ್ಟಿಗೆ ಸೇರ್ಪಡೆಯಾದವು. ಈ ಆಲ್ಬಂಗಳನ್ನು ಬಿಡುಗಡೆ ಆಗುವುದಕ್ಕೂ ಮುನ್ನವೆ ಈ ಆಲ್ಬಂಗಳನ್ನು ಮುಂಗಡವಾಗಿ ಕೋರಿಕೆಸಲ್ಲಿಸಿಲಾಗಿತ್ತು, ಆದರೆ ಈ ಆಲ್ಬಂ ಬಿಡುಗಡೆಯಾದಾಗ ಇದನ್ನು ವಾಪಸ್ಸು ರೆಕಾರ್ಡ್ ಕಂಪನಿಗೆ ಕಳುಹಿಸುವ ಪ್ರಯತ್ನ ಮಾಡಲಾಯಿತು, ಆಗ ಈ ಆಲ್ಬಂಗಳ ಮೇಲೆ ಭಾರಿ ರಿಯಾಯತಿಯನ್ನು ಘೋಷಿಸಲಾಯಿತು, ನಂತರ ಅಲ್ಬಂಗಳ ಮಾರಾಟ ಜಾಸ್ತಿಯಾಯಿತು. "ಬಾರ್ಗಿನ್ ಬಿನ್" ನೋಡಿದ ಕಿಸ್ ಆಲ್ಬಂಗಳಲ್ಲಿ ಈ ಆಲ್ಬಂಗಳೆ ಮೊದಲುನೆವು.(ಬಾರ್ಗಿನ್ ಬಿನ್: ಮುಖ್ಯವಾಗಿ ಸಿಡಿ, ತಂತ್ರಾಂಶ, ಮತ್ತು ಇತರ ಯಂತ್ರೊಪಕರಣಗಳನ್ನು ರಿಯಾಯಿತಿ ದರದಲ್ಲಿ ಮಾರಾಟ ಮಾಡುವುದು).
ಎಲ್ಲಾ ನಾಲ್ಕು ಸೋಲೋ ಆಲ್ಬಂಗಳು ಲವ್ ಗನ್ ಎನ್ನುವ ಆಲ್ಬಂ ಎಷ್ಟೊ ವ್ಯಾಪಾರವಾಯಿತು ಅಷ್ಟೇ ಪ್ರಮಾಣದಲ್ಲಿ ಈ ನಾಲ್ಕು ಸೋಲೋ ಆಲ್ಬಂಗಳು ವ್ಯಾಪಾರವಾದವು. ಈ ನಾಲ್ಕರ ಪೈಕಿ, ಫ್ರೆಹ್ಲೆಯ ಆಲ್ಬಂ ಬಹಳ ಯಶಸ್ವಿಯಾಯಿತು . ಇದರಲ್ಲಿ ರೇಡಿಯೊ ಟಾಪ್ 20ರ ಯಶಸ್ವಿ ಗೀತೆ, ರುಸ್ ಬಲಾರ್ಡ್, ರ ರಚಿಸಿದ ನ್ಯೂ ಯಾರ್ಕ್ ಗ್ರೂವ್, ಇದನ್ನು ಮೊದಲು ಪ್ರದರ್ಶನ ಮಾಡಿದ್ದು ಹೆಲೋ ಎನ್ನುವ ತಂಡ.
ಕೊನೆಗೆ, ಕಿಸ್ ಮೀಟ್ಸ್ ದಿ ಫಾಂಟಮ್ ಆಫ್ ದಿ ಪಾರ್ಕ್ ಎಂಬ ಹೆಸರಿನ ಚಿತ್ರವು ಯಲ್ಲಿ ಆಕ್ಟೋಬರ್ 28, 1978 ರಂದು ಮೊದಲ ಬಾರಿಗೆ ಬಿಡುಗಡೆಯಾಯಿತು . ಕಟು ಟೀಕೆಗಳ ನಡುವೆಯೂ, ಇದು ಆ ವರ್ಷದ ಅತಿ ದೊಡ್ಡ ಟಿವಿ ಚಿತ್ರವೆಂದು ಪರಿಗಣಿಸಲ್ಪಟ್ಟಿತು. ಆನೇಕ ಬದಲಾವಣೆಗಳ ನಂತರ, ಇದನ್ನು . ಹೊರಗಡೆ ಚಲನಚಿತ್ರಮಂದಿರಗಳಲ್ಲಿ 1979ರಲ್ಲಿ ಆಟ್ಯಾಕ್ ಆಫ್ ದಿ ಫಾಂಟಮ್ಸ್ ಎನ್ನುವ ಶೀರ್ಷಿಕೆಯಡಿಯಲ್ಲಿ ಬಿಡುಗಡೆ ಮಾಡಲಾಯಿತು. ಈ ಚಿತ್ರಬಿಡುಗಡೆಯಾದ ಮೇಲೆ ಬ್ಯಾಂಡ್ ಸದಸ್ಯರೊಂದಿಗೆ ನಡೆಸಿದ ಸಂದರ್ಶನಗಳಲ್ಲಿ, ಸದಸ್ಯರು ಚಿತ್ರ ತಯಾರಿಕೆಯ ಅನುಭವವನ್ನು ವ್ಯಂಗ್ಯ ಭರಿತವಾದ ಮಾತುಗಳಲ್ಲಿ ವ್ಯಕ್ತಪಡಿಸುತ್ತಿದ್ದರು. ಅವರಿಗೆ ಕೊನೆಯಲ್ಲಿ ಬಿಡುಗಡೆಗೊಂಡ ಚಿತ್ರದ ಬಗ್ಗೆ ಅಸಂತೋಷವಿತ್ತು, ಹಾಗು ಅಂತಹ ಚಿತ್ರ ತಯಾರಿಸಿದ್ದರ ಬಗ್ಗೆ ವಿಷಾದವಿತ್ತು. ಅವರಿಗೆ ಬಿಡುಗಡೆಯಾದ ಚಿತ್ರ ಅವರುಗಳನ್ನು ನಾಯಕರ ಬದಲಾಗಿ ಕೋಡಂಗಿಗಳ ಹಾಗೆ ತೋರಿಸುತ್ತಿದೆ ಎನ್ನುವುದು ಅವರ ಭಾವನೆಯಾಗಿತ್ತು. ಚಿತ್ರದ ಕಲೆಯ ದೃಷ್ಟಿಯಿಂದ ಸೋಲು ಕಂಡಿತು. ಇದು ಬ್ಯಾಂಡ್ ಹಾಗು ಅಕೊಯಿನ್ ನಡುವೆ ಮನಸ್ಥಾಪ ಶುರುವಾಗಲು ಕಾರಣವಾಯಿತು.
ಸ್ಟಾನ್ಲಿಗೆ ಈ ಹೆಸರು ಸಿಮ್ಮನ್ಸ್ ಮತ್ತು ಕ್ರಿಸ್ ಜೊತೆ ನ್ಯೂಯಾರ್ಕ್ ನಗರದಲ್ಲಿ ತಿರುಗಾಡುತ್ತಿದ್ದ ಸಂದರ್ಭದಲ್ಲಿ ಹೊಳೆಯಿತು.
ಕ್ರಿಸ್ ತಾನು "ಲಿಪ್ಸ್" ಎನ್ನುವ ಬ್ಯಾಂಡಿನಲ್ಲಿದೆ ಎಂದು ಹೇಳಿದಾಗ, ಸ್ಟಾನ್ಲಿ "ಕಿಸ್ ಹೇಗಿರುತ್ತದೆ" ಎನ್ನುವ ಆರ್ಥ ಬರುವ ರೀತಿ ಎನೋ ಹೇಳಿದ. ಫ್ರೆಹ್ಲಿ, ಅವರು ಪ್ರದರ್ಶನ ಮಾಡುತ್ತಿದ್ದ ಕ್ಲಬ್ ನ ಹೊರಗಡೆಯಿದ್ದ ವಿಕೆಡ್ ಲೇಸ್ಟರ್ ನ ಬಿತ್ತಿಪತ್ರದ ಮೇಲೆ ಬ್ಯಾಂಡಿನ ಹೊಸ ಹೆಸರನ್ನು ಬರೆಯುವಾಗ ಮಿಂಚುವ ಕೋಲುಗಳ ಹಾಗಿರುವ ""ನ, ಈಗ ಮನೆ ಮಾತಾಗಿರುವ, ಲಾಂಛನವನ್ನು ರಚಿಸಿದ. ಆತ ಬಳಸಿದ್ದ ರೂನ್ ಅಕ್ಷರಗಳು ನಾಜಿ ಯ ಲಾಂಛನ ವನ್ನೇ ಹೋಲುತ್ತಿದ್ದವು. ಇಂದು ಜರ್ಮನಿಯಲ್ಲಿ ಈ ಚಿನ್ಹೆಗಳನ್ನು ತೋರಿಸುವುದು ಕಾನೂನು ಬಾಹಿರ. ಹೀಗಾಗಿ ವಿವಾದಗಳನ್ನು ತಪ್ಪಿಸುವ ಸಲುವಾಗಿ, ಜರ್ಮನಿಯಲ್ಲಿ 1979ರ ನಂತರದ ಬ್ಯಾಂಡಿನ ಆಲ್ಬಂ ಕವರ್ ಮತ್ತು ಮರ್ಚಂಡೈಸ್ ಗಳಲ್ಲಿ ಸ್ವಲ್ಪ ಬದಲಾವಣೆಯಾಗಿರುವ ಲಾಂಛನ ಬಳಸುತ್ತಿದ್ದಾರೆ. ಈ ಲಾಂಛನವು "" ಅಕ್ಷರಗಳ ಬದಲು ಹಿಂದಕ್ಕೆ ತಿರುಗಿರುವ "" ಹಾಗೆ ಕಾಣಿಸುತ್ತದೆ. ಈ ಬ್ಯಾಂಡಿನ ಹೆಸರಿನ ಹಿಂದೆ ಅನೇಕ ಆರ್ಥಗಳಿವೆ ಎಂದು ವದಂತಿಗಳಿವೆ. ಅವುಗಳಲ್ಲಿ ಇದು ನೈಟ್ಸ್ ಇನ್ ಸಾಟಾನ್ಸ್ ಸೆರ್ವಿಸ್ ಅಥವಾ ಕೀಪ್ ಇಟ್ ಸಿಂಪಲ್ ಸ್ಟುಪಿಡ್ ಎನ್ನುವದರ ಆಕ್ರನಿಮ್ ಆಗಿರಬೇಕು ಎಂದು ಹೇಳಲಾಗುತ್ತದೆ.
ಕಿಸ್ ಇದು ಅಮೇರಿಕಾದ ಹಾರ್ಡ್ ರಾಕ್ ಬ್ಯಾಂಡಿನ ಹೆಸರು. ಇದನ್ನು ನ್ಯೂ ಯಾರ್ಕ್ ನಗರದಲ್ಲಿ ಜನವರಿ 1973 ರಲ್ಲಿ ರಚಿಸಲಾಯಿತು.
ಹಾರ್ಡ್ ರಾಕ್: ಗಂಭೀರ ಲಯದ ಸಂಗೀತ; ಬ್ಯಾಂಡ್:ವಾದ್ಯವೃಂದ/ವಾದ್ಯ ಗೋಷ್ಟಿ/ವಾದ್ಯಮೇಳ) ಈ ತಂಡವನ್ನು ಅದರ ಸದಸ್ಯರ ಮುಖಕ್ಕೆ ಬಣ್ಣ ಹಚ್ಚಿಕೊಳ್ಳುವ ಶೈಲಿಯಿಂದ ಹಾಗು ರಂಗದ ಮೇಲೆ ಇವರು ಧರಿಸುವ ಆಕರ್ಷಕ ಉಡುಗೆ ತೊಡುಗೆಗಳಿಂದ ಸುಲಭವಾಗಿ ಗುರುತು ಹಚ್ಚಬಹುದು. ಬೆಂಕಿಯುಗುಳುವುದು , ರಕ್ತ ಉಗುಳುವುದು , ಬೆಂಕಿ ಕಾರುವ ಗಿಟಾರ್ , ಮತ್ತು ಹಲವಾರು ಪೈಅರೋಟೆಕ್ನಿಕ್ ಗಳಿರುತ್ತಿದ್ದ ಈ ತಂಡ ವ್ಯಾಪಕವಾದ ಲೈವ್ ಪ್ರದರ್ಶನಗಳಿಂದಾಗಿ 1970ರ ದಶಕದ ಮಧ್ಯಭಾಗದಿಂದ ಹಿಡಿದು ಕೊನೆಯ ತನಕ ಪ್ರಸಿದ್ಧರಾಗಿದ್ದರು. (ಪೈರೋಟೆಕ್ನಿಕ್: ಬಾಣಬಿರುಸಿನ ಪ್ರದರ್ಶನ; ಲೈವ್ ಪ್ರದರ್ಶನ: ರಂಗದ ಮೇಲೆ ನೀಡುವ ಪ್ರದರ್ಶನ) ಇಲ್ಲಿಯವರೆಗೆ ಕಿಸ್ ಗೆ ಯಲ್ಲಿ 24 ಗೋಲ್ಡ್ ಆಲ್ಬಂಗಳಿಂದ ಪುರಸ್ಕರಿಸಲಾಗಿದೆ. (ಗೋಲ್ಡ್ ಆಲ್ಬಂ: ಇದೊಂದು ರೀತಿಯ ಪ್ರಮಾಣಪತ್ರ,ಇದು ವ್ಯಾಪಾರದ ಪ್ರಮಾಣವನ್ನು ಸೂಚಿಸುತ್ತದೆ; ಗೋಲ್ಡ್ ಅಲ್ಲದೆ ಪ್ಲಾಟಿನಂ, ಸಿಲ್ವರ್ ಪ್ರಮಾಣ ಪತ್ರಗಳು ಕೂಡ ಇದೆ.) ಈ ಬ್ಯಾಂಡ್ ಯುನೈಟೆಡ್ ಸ್ಟೇಟ್ಸ್ ನಲ್ಲಿ 19 ದಶಲಕ್ಷ ಆಲ್ಬಂಗಳನ್ನು ಮಾರಾಟ ಮಾಡಿದ್ದಾರೆ. ಪ್ರಪಂಚಾದ್ಯದಂತ ಇವರ ವ್ಯಾಪಾರ 100 ದಶಲಕ್ಷವನ್ನು ಮೀರಿದೆ.
ಇದಾದ ಕೆಲವೆ ದಿನಗಳಲ್ಲಿ, ಕಿಸ್ ಅದರ ವ್ಯಾಪಾರ ಮಾಡುವ ರೀತಿಯಲ್ಲಿ ಭಾರಿ ಬದಲಾವಣೆ ತಂದಿತು. ಇದರಲ್ಲಿ ಪ್ರಮುಖವಾದದ್ದು ಒಂಬತ್ತು ವರ್ಷಗಳಿಂದ ಮ್ಯಾನೇಜರ್ ಆಗಿದ್ದ ಬಿಲ್ ಆಕೊಯಿನ್‌ಯೊಂದಿಗಿನ ಸಂಬಂಧವನ್ನು ಕಡಿದುಕೊಂಡಿತು. ಅಷ್ಟೆ ಅಲ್ಲದೆ, ಹೇಗೆಗೊ ಇದ್ದ ಅದರೆ ಆಡಳಿತ ವ್ಯವಸ್ಥೆಯನ್ನು ಸರಿಪಡಿಸಲು ಮುಂದಾಯಿತು. ಫ್ರೆಹ್ಲಿ ಬ್ಯಾಂಡ್ ಅನ್ನು ಬಿಡಲು ನಿರ್ಧಾರ ಮಾಡಿದ ಮೇಲೆ ಕೂಡ 1982ರ ಕಿಲ್ಲರ್ಸ್ ಮತ್ತು ಕ್ರಿಯೇಚರ್ಸ್ ಆಫ್ ದಿ ನೈಟ್ ನ ರಕ್ಷಾಪುಟಗಳ ಮೇಲೆ ಅವನ ಚಿತ್ರವಿತ್ತು. ಆದರೆ, ಈ ಎರಡೂ ಅಲ್ಬಂಗಳ ಧ್ವನಿಮುದ್ರಣ ಕಾರ್ಯದಲ್ಲಿ ಅವನು ಭಾಗವಹಿಸಿರಲಿಲ್ಲ.ಕ್ರಿಯೇಚರ್ಸ್ ಆಫ್ ದಿ ನೈಟ್ , ಕಿಸ್ ಇದುವರೆಗಿನ ಅತಿ ಗಂಭೀರ ಲಯದ ಆಲ್ಬಂ. ಇದು ಮ್ಯೂಸಿಕ್ ಫ್ರಮ್ "ದಿ ಎಲ್ಡರ್" ಆಲ್ಬಂಗಿಂತ ಸ್ವಲ್ಪ ಉತ್ತಮ ರೀತಿಯಲ್ಲಿ ಮಾರಾಟವಾಯಿತು. ಇದಕ್ಕೆ ಚಾರ್ಟುಗಳಲ್ಲಿ #45 ಸ್ಥಾನ ಸಿಕ್ಕಿತ್ತು. ಇದಕ್ಕೆ ಗೋಲ್ಡ್ ಪ್ರಮಾಣವು ಸಿಗಲು 1994ರ ತನಕ ಕಾಯಬೇಕಾಯಿತು. ಫ್ರೆಹ್ಲಿಯ ಅನುಪಸ್ಥಿತಿಯಲ್ಲಿ, ಕಿಸ್ ಆಲ್ಬಂ ಧ್ವನಿಮುದ್ರಣ ಮಾಡಲು ವಿನ್ನಿ ವಿನ್ಸೆಂಟ್ ಒಳಗೊಂಡಂತೆ ಹಲವಾರು ಗಿಟಾರ್ ವಾದಕರನ್ನು ಬಳಸಿಕೊಂಡಿತು.
ಏಸ್ ಫ್ರಿಹ್ಲಿಗೆ ಕಿಸ್ ಹೊಸದಾಗಿ ಅಳವಡಿಸಿಕೊಂಡ ಸಂಗೀತ ಶೈಲಿಯ ಬಗ್ಗೆ ಅಸಮಾಧಾನ ದಿನೇದಿನೆ ಜಾಸ್ತಿಯಾಗುತ್ತಾ ಇತ್ತು, ಹೀಗಾಗಿ ಅವನು ಎರಡನೇ ಪ್ರದರ್ಶನದಲ್ಲಿ ಭಾಗವಹಿಸುವುದಿಲ್ಲ. ಮ್ಯೂಸಿಕ್ ಫ್ರಮ್ "ದಿ ಎಲ್ಡರ್" ಎನ್ನುವ ಕಾನ್ಸೆಪ್ಟ್ ಆಲ್ಬಂ ಅನ್ನು ಮುದ್ರಿಸ ಬೇಕು ಎನ್ನುವ ಬ್ಯಾಂಡಿನ ನಿರ್ಧಾರದಿಂದ ಇವನಿಗೆ ಅಸಮಾಧಾನವಾಗಿತ್ತದೆ. ಈತ ಆಲ್ಬಂನ ತಯಾರಿಕೆಯಲ್ಲಿ ಸರಿಯಾಗಿ ತೊಡಗಿಸಿಕೊಳ್ಳುವುದಿಲ್ಲ, ಕೇವಲ "ಡಾರ್ಕ್ ಲೈಟ್" ಎನ್ನುವ ಹಾಡನ್ನು ಹಾಡುತ್ತಾನೆ. ಫ್ರೆಹ್ಲಿ, ಅವನು ನುಡಿಸಬೇಕಿದ್ದ ಗೀಟಾರ್ ಭಾಗವನ್ನು ವಿಲ್ಟನ್, ಕನೆಕ್ಟಿಕಟ್ನಲ್ಲಿದ ತನ್ನ ಮನೆಯ ಸ್ಟೂಡಿಯೋದಲ್ಲಿ ಧ್ವನಿಮುದ್ರಿಣ ಮಾಡಿ ಎರಿನ್ ಗೆ ಕಳುಹಿಸುತ್ತಾನೆ. ಫ್ರೆಹ್ಲಿ ಹತಾಶನಾಗಲೂ ಇನ್ನೊಂದು ಕಾರಣವೆಂದರೆ ಪೀಟರ್ ಕ್ರಿಸ್ ನ ನಿರ್ಗಮನದಿಂದಾಗಿ ಅವನ ಬದಲಿಗೆ ಬಂದ ಕಾರ್ ಬ್ಯಾಂಡಿನ ಸಮನಾದ ಸದಸ್ಯನಾಗಿರಲಿಲ್ಲ, ತಂಡದ ನಿರ್ಣಯಗಳಲ್ಲಿ ಫ್ರೆಹ್ಲಿಯ ಅಭಿಪ್ರಾಯಗಳನ್ನು 2-1 ಮತಗಳಿಂದ ಸೋಲಿಸಲಾಗುತ್ತಿತ್ತು. ಜೂನ್ 1982ರಲ್ಲಿ ಬ್ಯಾಂಡಿನಿಂದ ಫ್ರೆಹ್ಲಿಯ ನಿರ್ಗಮನದ ಬಗ್ಗೆ ಒಪ್ಪಂದಕ್ಕೆ ಬರಲಾಯಿತು. ಆದರೂ, ಇವನು ಬ್ಯಾಂಡನ್ನು ಆ ವರ್ಷದ ಡಿಸೆಂಬರ್ ತನಕ ಅಧಿಕೃತವಾಗಿ ಬಿಡಲಿಲ್ಲ. ಇವನು 1985ರ ತನಕವೂ ಸಿಮ್ಮನ್ಸ್ ಮತ್ತು ಸ್ಟಾನ್ಲಿಯ ಜೊತೆಯಲ್ಲಿ ವ್ಯವಹಾರದಲ್ಲಿ ಪಾಲುದಾರನಾಗಿದ್ದ.
ವಿನ್ಸೆಂಟ್, ಲಿಕ್ ಇಟ್ ಅಪ್ ಎನ್ನುವ ಅಲ್ಬಂನ ರಕ್ಷಾಪುಟದ ಮೇಲೆ ಕಾಣಿಸಿಕೊಂಡಿದ್ದಾನೆ. ಇದಕ್ಕೆ ಅವನಿಗೆ ಲೀಡ್ ಗಿಟಾರ್ ವಾದಕನೆಂಬ ಮನ್ನಣೆ ಕೂಡ ನೀಡಲಾಗಿದೆ. ವಿನ್ಸೆಂಟ್ ಆ ಆಲ್ಬಂನ 10 ಹಾಡುಗಳಲ್ಲಿ 8 ಹಾಡಿನ ಸಾಹಿತ್ಯ ರಚಿಸಲು ಸಹಾಯ ಮಾಡಿದ. "ಫಿಟ್ಸ್ ಲೈಕ್ ಎ ಗ್ಲೊವ್" ಮತ್ತು "ಡಾನ್ಸ್ ಆಲ್ ಒವರ್ ಯುವರ್ ಫೇಸ್" ಎಂಬ ಗೀತೆಗಳನ್ನು ಸಿಮ್ಮನ್ಸ್ ಸಂಪೂರ್ಣವಾಗಿ ಬರೆದ. ವಿನ್ಸೆಂಟ್ ಈ ಆಲ್ಬಂನ ಎಲ್ಲಾ ಹಾಡುಗಳ ಪ್ರಮುಖ ಭಾಗವನ್ನು ವಿನ್ಸೆಂಟ್ ಧ್ವನಿಮುದ್ರಿಸಿದ್ದ ಎಂದೂ, ಆದರೆ ಸಿಮ್ಮನ್ಸ್ ಆ ಧ್ವನಿಮುದ್ರಣದಲ್ಲಿ ಹಾಡಿಗೆ ಸರಿಹೊಂದುತ್ತದೆ ಎಂದು ತನಗೆ ಅನ್ನಿಸಿದ ಭಾಗಳನಷ್ಟೆ ಉಳಿಸಿಕೊಂಡನೆಂದು, ಹೀಗೆ ವಿನ್ಸೆಂಟ್ ನ ಕ್ರಿಯಾಶೀಲತೆಯನ್ನು ಮೊಟಕುಮಾಡಿದ ಎಂದು ವದ್ದಂತಿಗಳಿದೆ. ಫ್ರೆಹ್ಲಿಯ ಗಿಟಾರ್ ವಾದನಕ್ಕೆ ಒಗ್ಗಿದ ಕಿಸ್ ನ ಆಭಿಮಾನಿಗಳ ಸಲುವಾಗಿ ಮಾಧುರ್ಯವಿರುವ ಧ್ವನಿ ಮತ್ತು ಆನುಭವ ಬೇಕು ಎನ್ನುವುದು, ಸಿಮ್ಮನ್ಸ್ ನ ಸ್ಪಷ್ವ ಆಭಿಪ್ರಾಯವಾಗಿತ್ತು. ಇಷ್ಟೆ ಅಲ್ಲದೆ, ಸಿಮ್ಮನ್ಸ್ ಮತ್ತು ಸ್ಟಾನ್ಲಿ ಇಬ್ಬರಿಗೂ ವಿನ್ಸೆಂಟ್ ನ ಲೀಡ್ ತುಂಬಾ ದೊಡ್ಡದಾಯಿತು ಎನ್ನುವ ಅಭಿಪ್ರಾಯ ಹೊಂದಿದ್ದ ಕಾರಣ, ವಿನ್ಸೆಂಟ್ ತನ್ನ ಗಿಟಾರ್ ಸೋಲೋ ಲೈವ್ ಪ್ರದರ್ಶನದ ಸಂದರ್ಭಗಳಲ್ಲಿ ಅರ್ಧಕ್ಕೆ ನಿಲ್ಲಿಸದ ಅನುಭವಗಳಾಗುತ್ತಿದ್ದವು.
ಕ್ರಿಸ್ ಸ್ಥಾನ ತುಂಬಲು ಕಿಸ್ ಹಲವಾರು ಜನರನ್ನು ಜೂನ್ 1980ರಲ್ಲಿ ಪರೀಕ್ಷೆ ಮಾಡಿತು. ಕೊನೆಗೆ, ಬ್ರೂಕ್ಲಿನ್ ನ ಅಷ್ಡೇನು ಪ್ರಸಿದ್ಧವಾಗಿರದ, ಪಾಲ್ ಕಾರವೆಲ್ಲೊ ಎನ್ನುವ ಡ್ರಮ್ ಹಾಗು ಗಿಟಾರ್ ನುಡಿಸುವ ಗಾಯಕನನ್ನು ಆಯ್ಕೆ ಮಾಡಿದರು. ಇವನಿಗೆ ಎರಿಕ್ ಕಾರ್ ಎನ್ನುವ ರಂಗನಾಮ ನೀಡಲಾಯಿತು. ಇವನು ಕಿಸ್ ತಂಡದ ಸದಸ್ಯನ ಬದಲಿಗೆ ಸ್ಥಾನ ಪಡೆದ ಮೊದಲ ಸದಸ್ಯ. ಇವನನ್ನು, "ಫಾಕ್ಸ್" ಮೇಕ್ಅಪ್ ನೊಂದಿಗೆ, ಎ.ಬಿ.ಸಿ. ಯ ಕಿಡ್ಸ್ ಆರ್ ಪೀಪಲ್ ಟೂ!
ಎನ್ನುವ ಕಾರ್ಯಕ್ರಮದಲ್ಲಿ ಪರಿಚಯಿಸಲಾಯಿತು. ಈತ ಜೂಲೈ 25,1980 ರಂದು ನ್ಯೂಯಾರ್ಕ್ ನಗರದ ಪಲ್ಲಾಡಿಯಮ್ ಎನ್ನುವ ರಂಗಮಂದಿರದಲ್ಲಿ ತಂಡದ ಜೊತೆಯಲ್ಲಿ ಮೊದಲ ರಂಗಪ್ರದರ್ಶನ ಕೊಟ್ಟ. ಇದು, ಕಿಸ್ ಈ ಆಲ್ಬಂ ಮಾರಾಟದ ದೃಷ್ಟಿಯಿಂದ ನಡೆಸಿದ . ನಲ್ಲಿ ಮಾಡಿದ ಏಕೈಕ ಪ್ರದರ್ಶನ. ಇದೇ ಸಮಯದಲ್ಲಿ, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲ್ಯಾಂಡ್ ಗೆ ಕೈಗೊಂಡ 1980 ರ ಪ್ರವಾಸ, ಈ ಬ್ಯಾಂಡಿನ ಇತಿಹಾಸದಲ್ಲಿಯೆ ಅತಿ ಯಶಸ್ವಿಯಾಯಿತು.ಈ ಪ್ರವಾಸದಲ್ಲಿ ನಡೆಸಿದ ಎಲ್ಲಾ ಪ್ರದರ್ಶನಗಳು ಪ್ರೇಕ್ಷಕರಿಂದ ತುಂಬಿದ್ದವು. ಅಷ್ಟೇ ಅಲ್ಲದೆ, ಇವರಿಗೆ ಮಾಧ್ಯಮದಲ್ಲಿ ಭಾರಿ ಒಳ್ಳೆಯ ಪ್ರಚಾರ ಸಿಕ್ಕಿತು.ಲೀಫ್ ಅಂಡ್ ಶಾರ್ಪ್, ಬಿಹೈಂಡ್ ದಿ ಮಾಸ್ಕ್ , . 102.
ತಂಡದ ಸದಸ್ಯರಿಗೆ ಅವರ ವ್ಯಯಕ್ತಿಕ, ಕಿಸ್ ಆಭಿರುಚಿಗೆ ಹೊರತಾದ, ಸಂಗೀತ ಶೈಲಿಯನ್ನು ಪ್ರದರ್ಶಿಸಲು ಇದು ಅವಕಾಶವನ್ನು ಕಲ್ಪಿಸಿತು. ಇದಲ್ಲದೆ ಕೆಲವು ಸಂದರ್ಭಗಳಲ್ಲಿ, ಅವರ ಸಮಕಾಲಿನ ಕಲಾವಿದರ ಜೊತೆ ಕೆಲಸ ಮಾಡಲು ಸಾಧ್ಯವಾಯಿತು. ಸ್ಟಾನ್ಲಿ ಮತ್ತು ಫ್ರೆಹ್ಲಿಯ ಆಲ್ಬಂಗಳು ಕಿಸ್ ಬಳಸಿಕೊಂಡಿದ್ದ ಯಶಸ್ವಿಯಾದ ಹಾರ್ಡ್ ರಾಕ್ ಶೈಲಿಗೆ ಬಹು ಹತ್ತಿರವಾಗಿತ್ತು. ಇದೇ ವೇಳೆ, ಕ್ರಿಸ್ ರ ಆಲ್ಬಂ ಬ್ಯಾಲಾಡ್ ಗಳಿಂದ ತುಂಬಿದ್ದ, & ಶೈಲಿಯಲ್ಲಿತ್ತು. (ಬ್ಯಾಲಾಡ್: ಲಾವಣಿಗಳ ಹಾಗಿರುವ ಹಾಡು/ ಕಥೆಯನ್ನು ಹಾಡಿನ ರೂಪದಲ್ಲಿ ಹೇಳುವುದು). ನಾಲ್ಕು ಜನರ ಪೈಕಿ, ಸಿಮ್ಮನ್ಸಿನ ಆಲ್ಬಂ ಬಹಳ ವೈವಿಧ್ಯಮಯವಾಗಿತ್ತು. ಹಾರ್ಡ್ ರಾಕ್, ಬಾಲಾಡ್, ಬೀಟಲ್ಸ್ ನಿಂದ ಪ್ರಭಾವಿತವಾಗಿದ್ದ ಪಾಪ್ ಒಳಗೊಂಡಿದ್ದ ಈ ಆಲ್ಬಂನ ಕೊನೆಯಲ್ಲಿ "ವೆನ್ ಯು ವಿಶ್ ಅಪಾನ್ ಎ ಸ್ಟಾರ್" ಎನ್ನುವ ಕವರ್ ನಿಂದ ಹಾಡಿನಿಂದ ಮುಕ್ತಾಯಗೊಂಡಿತ್ತು. ಏರೊಸ್ಮಿತ್ ನ ಜೋ ಪೆರ್ರಿ, ಚೀಪ್ ಟ್ರಿಕ್ ನ ರಿಕ್ ನೀಲ್ಸೆನ್, ಡೂಬೀ ಬ್ರದರ್ಸ್ ನ ಜೆಫ್ "ಸ್ಕಂಕ್" ಬಾಕ್ಸಟರ್, ಪ್ರಮುಖ ಡಿಸ್ಕೋ ಕಲಾವಿದರಾದ ಡೊನಾ ಸಮ್ಮರ್, ಜಾನಿಸ್ ಇಯಾನ್, ಹೆಲೆನ್ ರೆಡ್ಡಿ, ಬಾಬ್ ಸೇಗೆರ್, ಹಾಗು ಆಗ ಗೆಳತಿಯಾಗಿದ್ದ ಚೆರ್, ಒಳಗೊಂಡಂತೆ ಆನೇಕರು ಸಿಮ್ಮನ್ಸ್ ಗೆ ಸಹಕರಿಸಿದರು.
ಈ ತಂತ್ರದ ಮೊದಲ ಭಾಗವಾಗಿ ಕಿಸ್ ತಂಡದ ಪ್ರತಿಯೊಬ್ಬರಿಂದಲೂ ಒಂದು ಸೋಲೋ ಆಲ್ಬಂ ಬಿಡುಗಡೆ ಮಾಡುವುದನ್ನು ಒಳಗೊಂಡಿತು. ಬ್ಯಾಂಡಿನ ಸದಸ್ಯರಲ್ಲಿ ಹೆಚ್ಚುತ್ತಿದ್ದ ಘರ್ಷನೆಗಳನ್ನು ಕಡಿಮೆ ಮಾಡುವ ಸಲುವಾಗಿ ಎಂದು ಈ ಸೋಲೋ ಆಲ್ಬಂಗಳನ್ನು ಮಾಡಿದಾಗಿ ಹೇಳಿಕೊಂಡರು ಸಹ, ಅವರ 1976ರ ಒಪ್ಪಂದದ ಪ್ರಕಾರ ನಾಲ್ಕು ಸೋಲೋ ಹಾಡುಗಳನ್ನು ರಚಿಸಬೇಕಿತ್ತು. ಇದಲ್ಲದೆ ತಂಡ ಒಪ್ಪಿಕೊಂಡಿದ್ದ ಐದು ಹಾಡುಗಳ ರಚನೆ ಮಾಡುವ ಒಪ್ಪಂದಕ್ಕೆ ಅನುಗುಣವಾಗಿ ತಂಡದ ಎಲ್ಲ ಸದಸ್ಯರು ಸೇರಿ ಐದನೇ ಹಾಡನ್ನು ಪೂರೈಸಬೇಕಿತ್ತು. ಸೋಲೋ ಆಲ್ಬಂ ಬಹುತೇಕವಾಗಿ ಒಬ್ಬರ ಪ್ರಯತ್ನವೇ ಆಗಿತ್ತು , ಹೀಗ್ಗಿದ್ದರೂ ಅವುಗಳಲ್ಲೆವನ್ನು ಕಿಸ್ ಆಲ್ಬಂಗಳೆಂದೆ ಬಿಡುಗಡೆ ಮಾಡಿ ಮಾರಾಟ ಮಾಡಲಾಯಿತು ಮತ್ತು ಪೋಸ್ಟರುಗಳಿದ್ದವು ). ಒಂದು ರಾಕ್ ಬ್ಯಾಂಡಿನ ಎಲ್ಲ ಸದಸ್ಯರು ಸೋಲೋ ಆಲ್ಬಂಗಳನ್ನು ಒಂದೇ ದಿನ ಬಿಡುಗಡೆ ಮಾಡಿದ್ದು ಇದೇ ಮೊದಲ ಬಾರಿಯಾಗಿತ್ತು.
ಆಕೂಯಿನಿನ ಎರಡನೆಯ ಯೋಚನೆಯ ಪ್ರಕಾರ ಕಿಸ್ ಚಲನಚಿತ್ರವೊಂದರಲ್ಲಿ ನಟಿಸಬೇಕಿತ್ತು. ಹೀಗೆ ಮಾಡುವುದರಿಂದ, ಸೂಪರ್ ಹೀರೊಗಳು ಎನ್ನುವ ಅವರ ಇಮೇಜ್ ಇನ್ನಷ್ಟು ಬಲಗೊಳ್ಳುತ್ತದೆ ಎಂದು ನಂಬಲಾಯಿತು. ಚಲನಚಿತ್ರದ ಚಿತ್ರಿಕರಣವು 1978ರ ಸ್ಪ್ರಿಂಗ್‌ನಲ್ಲಿ ಪ್ರಾರಂಭವಾಯಿತು. ಈ ಯೋಜನೆಯು ಎ ಹಾರ್ಡ್ ಡೇಸ್ ನೈಟ್ ಮತ್ತು ಸ್ಟಾರ್ ವಾರ್ ಗಳ ಮಿಶ್ರಣವಾಗ ಬೇಕು ಎಂದು ಪ್ರಸ್ತಾಪಿಸಲಾಗಿತ್ತು. ಆದರೆ, ಕೊನೆಯಲ್ಲಿ ತಯಾರಾದ ಚಿತ್ರ ನಿರೀಕ್ಷಿಸಿದ ಮಟ್ಟವನ್ನು ತಲುಪಲಿಲ್ಲ. ಚಿತ್ರಕಥೆ ಆನೇಕ ಬದಲಾವಣೆಗಳನ್ನು ಕಂಡಿತ್ತು. ಬ್ಯಾಂಡ್ ನ ಸದಸ್ಯರು ಚಲನಚಿತ್ರ ನಿರ್ಮಾಣದ ಪ್ರಕ್ರಿಯಿಂದ ನಿರಾಶೆಗೊಂಡರು . ಕ್ರಿಸ್ ಚಿತ್ರ ನಿರ್ಮಾಣವಾದ ನಂತರ ಅದರ ಪೋಸ್ಟ್ ಪ್ರೊಡಕಷನ್ ಕೆಲಸಗಳಲ್ಲಿ ಭಾಗವಹಿಸಲು ಒಪ್ಪಲಿಲ್ಲ, ಹೀಗಾಗಿ ಅವನ ಮಾತುಗಳನ್ನು ಡಬ್ ಮಾಡಲು ಮತ್ತೊಬ್ಬ ಕಂಠದಾನ ಕಲಾವಿದನನ್ನು ನೇಮಿಸಿಲಾಯಿತು ಎಂದು ವರದಿಯಾಯಿತು. (ಕ್ರಿಸ್ ಈ ವರದಿಗಳನ್ನು ತಿರಸ್ಕರಿಸುತ್ತಾನೆ. ಅವನು ಚಿತ್ರ ನಿರ್ಮಾಣದ ಎಲ್ಲಾ ಹಂತಗಳಲ್ಲಿ ಭಾಗವಹಿಸಿರುವುದಾಗಿ ತಿಳಿಸುತ್ತಾನೆ.)
ಬ್ಯಾಂಡ್ 1990ರ ಮೊದಲ ಆಲ್ಬಂ ನಿರ್ಮಿಸಲು ಪುನಃ ಬಾಬ್ ಎರ್ರಿನ್ ನನ್ನು ನೇಮಿಸಿ ಕೊಳ್ಳುವ ನಿರ್ಧಾರ ಮಾಡಿತು.
ಎಲ್ಲವು ಸರಿಯಾಗಿದೆ, ಧ್ವನಿಮುದ್ರಣ ಕಾರ್ಯ ಇನ್ನೇನು ಪ್ರಾರಂಭವಾಗ ಬೇಕು ಎನ್ನುವಷ್ಟರಲ್ಲಿ ದುರಂತವೊಂದು ಕಾದಿತ್ತು. ಎರಿಕ್ ಕಾರ್ ನ ಹೃದಯದಲ್ಲಿ ಗೆಡ್ಡೆಯಿದೆ ಎಂದು ಮಾರ್ಚಿ 1991ರಲ್ಲಿ ಪತ್ತೆಯಾಯಿತು. ಏಪ್ರಿಲ್ ನಲ್ಲಿ ನಡೆಸಿದ ಶಸ್ತ್ರಚಿಕಿತ್ಸೆಯಲ್ಲಿ ಇದನ್ನು ತೆಗೆಯಲಾಯಿತು. ಆದರೆ ಆತನ ಶ್ವಾಸಕೋಶದಲ್ಲಿ ಕೂಡ ಕೆಲವು ಗೆಡೆಗಳು ಪತ್ತೆಯಾದವು. ಕಾರ್ ಗೆ ಕೀಮೊಥೆರಪಿಯನ್ನು ನೀಡಲಾಗಿ, ಇವನನ್ನು ಜೂಲೈವೇಳೆಗೆ ಕ್ಯಾನ್ಸರ್ ಮುಕ್ತನೆಂದು ಘೋಷಿಸಲಾಯಿತು. ಆದರೆ, ಆತನಿಗಾದ ಎರಡು ಸೆರಿಬ್ರಲ್ ಹೆಮರಿಜ್ ಗಳ ಪೈಕಿ ಒಂದು ಸೆಪ್ಟೆಂಬರ್ನಲ್ಲಿ ಆಯಿತು. ಈತ ನವೆಂಬರ್ 24, 1991 ರಂದು ಅವನ 41 ವಯಸ್ಸಿನಲ್ಲಿ ಮೃತನಾದನು ."ಎರಿಕ್ ಕಾರ್, 41, ಇಸ್ ಡೆಡ್; ರಾಕ್ ಬ್ಯಾಂಡ್ಸ್ ಡ್ರಮ್ಮರ್" . ದಿ ನ್ಯೂ ಯಾರ್ಕ್ ಟೈಮ್ಸ್. ಮರುಸಂಪಾದಿಸಿದ್ದು: ಏಪ್ರಿಲ್ 16, 2006.
ಎಡದಿಂದ ಬಲಕ್ಕೆ: ಬಿಲ್ ಅಕೊಯಿನ್, ಪೀಟರ್ ಕ್ರಿಸ್, ಜೀನ್ ಸಿಮ್ಮನ್ಸ್, ಏಸ್ ಫ್ರೆಹ್ಲಿ, ಜಾಯ್ಸ್ ಮತ್ತು ನೀಲ್ ಬೊಗಾರ್ಟ್ ಹಾಟರ್ ಥಾನ್ ಹೆಲ್ ನ ಸ್ಥಾನವು ಚಾರ್ಟಿನಲ್ಲಿ ಇಳಿಮುಖವಾಗುತ್ತಿದ್ದ ಹಾಗೆಯೇ, ಕಿಸ್ ತಮ್ಮ ಪ್ರವಾಸ ಮೊಟಕುಗೊಳಿಸಿ, ಬೇಗನೆ ತಮ್ಮ ಇನ್ನೊಂದು ಹೊಸ ಆಲ್ಬಂ ಮುದ್ರಿಸ ತೊಡಗಿದರು. ಮುಂದಿನ ಆಲ್ಬಂ ತಯಾರಿಸಲು ಕಾಸಾಬ್ಲಾಂಕಾ ದ ಮುಖ್ಯಸ್ಥ ನೀಲ್ ಬೊಗಾರ್ಟ್ ಮುಂದೆ ಬಂದ. ಇವನು, ಹಾಟರ್ ಥಾನ್ ಹೆಲ್ ನ ಅಸ್ಷಷ್ಟವಾದ ಧ್ವನಿಗಿಂತಲೂ ಸ್ಷಷ್ಟವಾದ ಹಾಗು ಹೆಚ್ಚು ಜೀವಂತಿಕೆಯಿರುವ ಸಂಗೀತಕ್ಕೆ ಆದ್ಯತೆ ಕೊಟ್ಟ. ಡ್ರೆಸ್ಡ್ ಟು ಕಿಲ್ ಎನ್ನುವ ಈ ಆಲ್ಬಂ ಅನ್ನು ಮಾರ್ಚಿ 19, 1975 ರಂದು ಬಿಡುಗಡೆ ಮಾಡಲಾಯಿತು. ಇದು ಹಾಟರ್ ಥಾನ್ ಹೆಲ್ ಗಿಂತ ವ್ಯಾಪಾರಿ ದೃಷ್ಟಿಯಿಂದ ಸ್ವಲ್ಪ ಹೆಚ್ಚು ಯಶಸ್ವಿಯಾಯಿತು. ಈ ಆಲ್ಬಂನಲ್ಲಿ "ರಾಕ್ ಅಂಡ್ ರೋಲ್ ಆಲ್ ನೈಟ್" ಎನ್ನುವ ಹಾಡಿತ್ತು. ಈ ಹಾಡು ನಂತರದ ದಿನಗಳಲ್ಲಿ ಬ್ಯಾಂಡಿನ ವಿಶಿಷ್ಟ ಶೈಲಿಯ ಸಂಗೀತದ ಮುದ್ರೆಯ ಹಾಡು ಎಂದು ಗುರುತಿಸಲ್ಪಡುತ್ತದೆ .
ಕಿಸ್ 1983ರಲ್ಲಿ ಮೇಕ್ಅಪ್ ಮಾಡಿಕೊಳ್ಳವುದನ್ನು ಬಿಟ್ಟಿತು. ಈ ದಶಕದ ಉಳಿದ ಭಾಗದಲ್ಲಿ ಅದರ ವ್ಯಾಪಾರವು ಸ್ವಲ್ಪ ಚೇತರಿಸಿಕೊಂಡ ಕಾರಣ ಕಿಸ್ ಲಾಭಗಳಿಸಿತು. ಕಿಸ್ ಬಗ್ಗೆ ಹಿಂದೆ ಇದ್ದ ಉತ್ಕಟವಾದ ಅಭಿಮಾನ 1990ರ ದಶಕದಲ್ಲಿ ಮರುಕಳಿಸಿದ್ದನ್ನು ಕಂಡು ಉತ್ತೇಜಿತರಾದ ಬ್ಯಾಂಡ್ ಅದರ ಮೊದಲಿನ ಸದಸ್ಯರೊಂದಿಗೆ ಮತ್ತೊಮ್ಮೆ ಸೇರುವುದಾಗಿ ಘೋಷಿಸಿತು. ಇದರ ಫಲವೇ, ಕಿಸ್ ಅಲೈವ್/ವರ್ಲ್ಡ್ ವೈಡ್/ಲಾಸ್ಟ್ ಸಿಟಿಸ್/ ರಿಯೂನಿಯನ್ ಟೂರ್ ಎನ್ನುವ ಪ್ರವಾಸ ಕಾರ್ಯಕ್ರಮ. ಇದು 1996 ಮತ್ತು 1997 ರ ಆತೀ ಹೆಚ್ಚು ಹಣ-ಸಂಪಾದಿಸಿದ ಕಾರ್ಯಕ್ರಮವಾಯಿತು. ಅಲ್ಲಿಂದಾಚೆಗೆ, ಕ್ರಿಸ್ ಮತ್ತು ಫ್ರೆಹ್ಲಿ ಮತ್ತೊಮ್ಮೆ ಬ್ಯಾಂಡ್‌ನ್ನು ಬಿಟ್ಟಿದ್ದಾರೆ. ಈ ಇಬ್ಬರ ಸ್ಥಾನವನ್ನು ಕ್ರಮವಾಗಿ ಎರಿಕ್ ಸಿಂಗರ್ ಮತ್ತು ಟಾಮಿ ಥಾಯರ್ ತುಂಬಿದ್ದಾರೆ. ಈ ಬ್ಯಾಂಡ್ ಮೇಕ್ಅಪ್ ಹಾಗು ವೇಷಭೂಷಣಗಳೊಂದಿಗೆ ಈಗಲೂ ಪ್ರದರ್ಶನಗಳನ್ನು ಮಾಡುತ್ತಿದೆ. ಬ್ಯಾಂಡ್ ಶುರುವಾದಾಗಿನಿಂದ ಈ ಬ್ಯಾಂಡಿನ ಖಾಯಂ ಸದಸ್ಯರಾಗಿ ಸ್ಟಾನ್ಲಿ ಮತ್ತು ಸಿಮ್ಮನ್ಸ್ ಮಾತ್ರ ಉಳಿದಿದ್ದಾರೆ.
ಫ್ರೆಹ್ಲಿ ಬ್ಯಾಂಡಿನೊಂದಿಗೆ "ಐ ಲವ್ ಇಟ್ ಲೌಡ್" ಎನ್ನುವ, ವಿನ್ಸೆಂಟ್ ಸಹ-ರಚನೆ ಮಾಡಿದ್ದ ಹಾಡಿನ ವಿಡೀಯೋದಲ್ಲಿ ಕೊನೆಯದಾಗಿ ಕಾಣಿಸಿಕೊಂಡ. ಫ್ರೆಹ್ಲಿ "ಕ್ರಿಯೇಚರ್ಸ್ ಆಫ್ ದಿ ನೈಟ್ " ಅಲ್ಬಂನ ಮೊದಲಿನ ರಕ್ಷಾಪುಟದಲ್ಲಿ ಕೂಡ ಇದ್ದ.
ಈ ಆಲ್ಬಂ ಅನ್ನು ರೀಮಿಕ್ಸ್ ಮಾಡಿ 1985ರಲ್ಲಿ ಪುನ:ಬಿಡುಗಡೆ ಮಾಡಿದಾಗ ಇದರ ರಕ್ಷಾಪುಟದ ಮೇಲೆ ಮೇಕ್ಅಪ್ ಇಲ್ಲದ ಚಿತ್ರವಿತ್ತು. ಅಲ್ಬಂನ ಹಾಡುಗಳ ಸಂಖ್ಯೆ ಕೂಡ ಬದಲಾಗಿದ್ದವು. ಇದು ಬ್ಯಾಂಡ್ ಮೇಕ್ಆಪ್ ಮತ್ತು ವೇಷಭೂಷಣ ತ್ಯಜಿಸಿದರ ಸಂಕೇತವಾಗಿತ್ತು. ಆಗಲೂ ಕೂಡ ರಕ್ಷಾಪುಟದ ಮೇಲೆ ವಿನ್ಸೆಂಟ್ ಇರಲಿಲ್ಲ ಏಕೆಂದರೆ, ಆಗ ಬ್ಯಾಂಡಿನ ಲೀಡ್ ಗಿಟಾರ್ ವಾದಕನಾಗಿದ್ದ ಬ್ರೂಸ್ ಕುಲಿಕ್ ಇದ್ದ. ಕ್ರಿಯೇಚರ್ಸ್ ಆಫ್ ದಿ ನೈಟ್ ಅಲ್ಬಂನ ರೀಮಿಕ್ಸ್ ಮಾಡಿದ ರೆಕಾರ್ಡುಗಳ ಜೊತೆಯಲ್ಲಿ ಬರುವ ಟಿಪ್ಪಣಿಗಳು ಏಸ್ ಫ್ರೆಹ್ಲಿ ಮತ್ತು ವಿನ್ನಿ ವಿನ್ಸೆಂಟ್ ಇಬ್ಬರನ್ನೂ ಈ ಆಲ್ಬಂನ ಲೀಡ್ ಗಿಟಾರ್ ವಾದಕರು ಎಂದು ಮನ್ನಣೆ ನೀಡಿದೆ.)